polyglot-tagger/wikipedia-language-snippets-filtered huggingface dataset:
ರೂಪವಿಜ್ಞಾನ ಮತ್ತು ಜೀವನ ಶೈಲಿಯಲ್ಲಿನ ಸಾದೃಶ್ಯತೆಗಳ ಕಾರಣದಿಂದಾಗಿ, ಜಾರುಬೂಷ್ಟು ಮತ್ತು ಜಲಬೂಷ್ಟನ್ನು ಪೂರ್ವದಲ್ಲಿ ಶಿಲೀಂಧ್ರ ಸಾಮ್ರಾಜ್ಯದಲ್ಲಿ ವರ್ಗೀಕರಿಸಲಾಗಿತ್ತು. ನಿಜವಾದ ಶಿಲೀಂಧ್ರಗಳಂತಲ್ಲದೇ ಈ ಜೀವಿಗಳ ಕೋಶ ಗೋಡೆಗಳು ಸೆಲ್ಯುಲೋಸನ್ನು ಹೊಂದಿರುತ್ತವೆ ಮತ್ತು ಕೈಟಿನ್‌ನನ್ನು ಹೊಂದಿರುವುದಿಲ್ಲ. ಜಾರುಬೂಷ್ಟು ಶಿಲೀಂಧ್ರಗಳಂತೆ ಯೂನಿಕಾಂಟ್‍ಗಳಾಗಿವೆ, ಆದರೆ ಅಮೀಬೊಜೊವಾದಲ್ಲಿ ವರ್ಗೀಕರಿಸಲ್ಪಟ್ಟಿವೆ. ಜಲಬೂಷ್ಟು ಜೋಡಿ ವರ್ಣತಂತುವುಳ್ಳ ಬೈಕಾಂಟ್‍ಗಳಾಗಿವೆ, ಕ್ರೊಮಾಲ್ವೆಯೊಲೇಟ್ ಸಾಮ್ರಾಜ್ಯದಲ್ಲಿ ವರ್ಗೀಕರಿಸಲ್ಪಟ್ಟಿವೆ. ಜಲಬೂಷ್ಟು ಅಥವಾ ಜಾರುಬೂಷ್ಟು ಯಾವೊಂದೂ ಕೂಡ ನಿಜವಾದ ಶಿಲೀಂಧ್ರಗಳಿಗೆ ಸನಿಹವಾಗಿ ಸಂಬಂಧಿತವಾಗಿಲ್ಲ, ಆದ್ದರಿಂದ, ಜೀವವರ್ಗೀಕರಣಶಾಸ್ತ್ರಜ್ಞರು ಇವುಗಳನ್ನು ಶಿಲೀಂಧ್ರ ಸಾಮ್ರಾಜ್ಯದಲ್ಲಿ ಸೇರಿಸುವುದಿಲ್ಲ. ಊಮೈಸೀಟ್‌ಗಳು ಮತ್ತು ಮೈಕ್ಸೋಮೈಸೀಟ್‌ಗಳ ಅಧ್ಯಯನಗಳನ್ನು ಈಗಲೂ ಅನೇಕ ವೇಳೆ ಶಿಲೀಂಧ್ರಶಾಸ್ತ್ರ ಪಠ್ಯಪುಸ್ತಕಗಳಲ್ಲಿ ಮತ್ತು ಪ್ರಾಥಮಿಕ ಸಂಶೋಧನಾ ಸಾಹಿತ್ಯದಲ್ಲಿ ಒಳಗೊಳ್ಳಲಾಗಿದೆ.
ಕೆಲವು ಶಿಲೀಂಧ್ರಗಳು ಮಾನವರಲ್ಲಿ ಅಪಾಯಕಾರಿ ರೋಗಗಳನ್ನು ಉಂಟುಮಾಡಬಹುದು, ಅವುಗಳಲ್ಲಿ ಹಲವಾರು ರೋಗಗಳು ಚಿಕಿತ್ಸೆ ಕೊಡದಿದ್ದರೆ ಮಾರಣಾಂತಿಕವಾಗಿರುತ್ತವೆ. ಇವುಗಳಲ್ಲಿ ಆಸ್ಪೆರ್ಜಿಲ್ಲೋಸಸ್, ಕ್ಯಾಂಡಿಡೋಸಸ್, ಕೊಸಿಡಿಯೋಡೋಮೈಕೋಸಿಸ್, ಕ್ರಿಪ್ಟೋಕೋಕೊಸಿಸ್, ಹಿಸ್ಟೋಪ್ಲಾಸ್ಮೋಸಿಸ್, ಮೈಸಿಟೊಮಾಗಳು, ಮತ್ತು ಪ್ಯಾರಾಕೊಕಿಡಿಯೋಡೊಮೈಕೋಸಿಸ್ ಸೇರಿವೆ. ಇದಲ್ಲದೆ, ಪ್ರತಿರಕ್ಷಾನ್ಯೂನತೆಗಳನ್ನು ಹೊಂದಿರುವ ವ್ಯಕ್ತಿಗಳು ಆಸ್ಪೆರ್ಜಿಲಸ್, ಕ್ಯಾಂಡಿಡಾ, ಕ್ರಿಪ್ಟೋಕೊಕಸ್ , ಹಿಸ್ಟೋಪ್ಲಾಸ್ಮಾ, ಮತ್ತು ನ್ಯುಮೋಸಿಸ್ಟಿಸ್ ಜಾತಿಗಳಿಂದ ರೋಗಕ್ಕೆ ವಿಶೇಷವಾಗಿ ಈಡಾಗುತ್ತಾರೆ. ಇತರ, ಚರ್ಮಜೀವಿ ಮತ್ತು ಕೆರಾಟಿನೋಫಿಲಿಕ್ ಶಿಲೀಂಧ್ರಗಳೆಂದು ಕರೆಯಲ್ಪಡುವ ಶಿಲೀಂಧ್ರಗಳು ಕಣ್ಣುಗಳು, ಉಗುರುಗಳು, ಕೂದಲು, ಮತ್ತು ಪ್ರಮುಖವಾಗಿ ಚರ್ಮದ ಮೇಲೆ ದಾಳಿಮಾಡಬಲ್ಲವು, ಮತ್ತು ಗಜಕರ್ಣ ಹಾಗೂ ಅತ್ಲೆಟ್ಸ್ ಫೂಟ್‌ಗಳಂತಹ ಸ್ಥಳೀಯ ಸೋಂಕುಗಳನ್ನು ಉಂಟುಮಾಡುತ್ತವೆ. ಶಿಲೀಂಧ್ರ ಬೀಜಕಗಳೂ ಅಲರ್ಜಿಗಳ ಒಂದು ಕಾರಣವಾಗಿವೆ, ಮತ್ತು ಭಿನ್ನವಾದ ವರ್ಗೀಕರಣ ಗುಂಪುಗಳ ಶಿಲೀಂಧ್ರಗಳು ಅಲರ್ಜಿಕ ಪ್ರತಿಕ್ರಿಯೆಗಳನ್ನು ಪ್ರಚೋದಿಸಬಹುದು.
ಶಿಲೀಂಧ್ರಗಳ ಕವಕಜಾಲಗಳು ಬರಿಯ ಕಣ್ಣಿಗೆ ಗೋಚರವಾಗಬಹುದು, ಉದಾಹರಣೆಗೆ, ಹಲವಾರು ಮೇಲ್ಮೈಗಳು ಮತ್ತು ಅಧಃಸ್ತರಗಳ ಮೇಲೆ, ಅಂದರೆ ತೇವವಿರುವ ಗೋಡೆಗಳು ಮತ್ತು ಹಾಳಾದ ಆಹಾರದ ಮೇಲೆ ಕಂಡುಬರುತ್ತವೆ, ಅಲ್ಲಿ ಅವುಗಳನ್ನು ಸಾಮಾನ್ಯವಾಗಿ ಮೋಲ್ಡ್‌ಗಳು ಎಂದು ಕರೆಯಲಾಗುತ್ತದೆ. ಪ್ರಯೋಗಾಲಯದ ಪೆಟ್ರಿ ತಟ್ಟೆಗಳಲ್ಲಿ ಘನರೂಪದ ಸಮುದ್ರಪಾಚಿಯ ಮಾಧ್ಯಮಗಳ ಮೇಲೆ ಬೆಳೆಯಲ್ಪಟ್ಟ ಕವಕಜಾಲಗಳನ್ನು ಸಾಮಾನ್ಯವಾಗಿ ಸಮುದಾಯಗಳು ಎಂದು ಕರೆಯಲಾಗುತ್ತದೆ. ಈ ಸಮುದಾಯಗಳು ಬೆಳವಣಿಗೆ ಆಕಾರಗಳನ್ನು ಮತ್ತು ಬಣ್ಣಗಳನ್ನು ಪ್ರದರ್ಶಿಸುತ್ತವೆ . ಇವನ್ನು ಪ್ರಭೇದಗಳ ಅಥವಾ ಗುಂಪುಗಳನ್ನು ಗುರುತಿಸಲು ವಿಶ್ಲೇಷಣಾತ್ಮಕ ಗುಣಲಕ್ಷಣಗಳಾಗಿ ಬಳಸಬಹುದು. ಕೆಲವು ಸ್ವತಂತ್ರ ಶಿಲೀಂಧ್ರಗಳ ಸಮುದಾಯಗಳು ಅಸಾಧಾರಣವಾದ ಆಯಾಮಗಳನ್ನು ಮತ್ತು ವಯಸ್ಸನ್ನು ಮುಟ್ಟಬಲ್ಲವು, ಅರ್ಮಿಲ್ಲಾರಿಯಾ ಒಸ್ಟೋಯೀ ಯ ಕ್ಲೋನಲ್ ಸಮುದಾಯದಲ್ಲಿ ಆಗುವಂತೆ. ಅವು ಸುಮಾರು ೯,೦೦೦ ವರ್ಷಗಳ ವಯಸ್ಸಿನ ಅಂದಾಜಿನ ಜೊತೆಗೆ ೯೦೦ ಹೆಕ್ಟೇರ್‌ಗಳಿಗಿಂತ ಹೆಚ್ಚಿನ ಪ್ರದೇಶವನ್ನು ವ್ಯಾಪಿಸುತ್ತವೆ.
ಸಾಂಪ್ರದಾಯಿಕವಾಗಿ ಹಲವಾರು ಸಸ್ಯಶಾಸ್ತ್ರ ಪಾಠಕ್ರಮಗಳು ಮತ್ತು ಪಠ್ಯಪುಸ್ತಕಗಳಲ್ಲಿ ಸೇರಿಸಲ್ಪಟಿದ್ದರೂ ಕೂಡ, ಈಗ ಶಿಲೀಂಧ್ರಗಳು ಸಸ್ಯಗಳಿಗಿಂತ ಹೆಚ್ಚಾಗಿ ಪ್ರಾಣಿಗಳಿಗೆ ಹೆಚ್ಚು ನಿಕಟವಾಗಿ ಸಂಬಂಧಿಸಿವೆ ಎಂದು ಭಾವಿಸಲಾಗುತ್ತದೆ, ಮತ್ತು ಅವುಗಳನ್ನು ಒಪಿಸ್ಥೊಕೊಂಟ್‌ಗಳ ಏಕಸ್ರೋತೋದ್ಭವ ಗುಂಪಿನಲ್ಲಿ ಪ್ರಾಣಿಗಳ ಜೊತೆಗೆ ಇರಿಸಲಾಗಿದೆ. ಆಣ್ವಿಕ ಜೀವಿವಿಕಾಸ ಚರಿತ್ರೆಯನ್ನು ಬಳಸಿದ ವಿಶ್ಲೇಷಣೆಗಳು ಶಿಲಿಂಧ್ರಗಳ ಒಂದು ಏಕಸ್ರೋತೋದ್ಭವ ಮೂಲವನ್ನು ಬೆಂಬಲಿಸುತ್ತವೆ. ವಿಶೇಷವಾಗಿ ಡಿಎನ್‌ಎ ಹೋಲಿಕೆಗಳ ಮೇಲೆ ಆಧಾರಿತವಾದ ಇತ್ತೀಚಿನ ಸಂಶೋಧನೆಗಳ ಕಾರಣದಿಂದಾಗಿ, ಶಿಲೀಂಧ್ರಗಳ ವರ್ಗೀಕರಣವು ನಿರಂತರ ಬದಲಾವಣೆಯ ಸ್ಥಿತಿಯಲ್ಲಿದೆ. ಪ್ರಸ್ತುತದ ಈ ಜೀವವರ್ಗೀಕರಣದ ವಿಶ್ಲೇಷಣೆಗಳು ಅನೇಕ ವೇಳೆ ಹಳೆಯದಾದ ಮತ್ತು ಕೆಲವೊಮ್ಮೆ ಪ್ರಾಯೋಗಿಕ ಸಂಯೋಗಗಳಿಂದ ಪಡೆದ ರೂಪವೈಜ್ಞಾನಿಕ ಗುಣಲಕ್ಷಣಗಳು ಮತ್ತು ಜೈವಿಕ ಪ್ರಭೇದ ಪರಿಕಲ್ಪನೆಗಳ ಮೇಲೆ ಆಧಾರಿತವಾದ ಕಡಿಮೆ ತಾರತಮ್ಯದ ವಿಧಾನಗಳ ಮೇಲೆ ಆಧಾರಿತವಾದ ವಿಂಗಡನೆಗಳನ್ನು ಅನೂರ್ಜಿತಗೊಳಿಸುತ್ತವೆ.
ಅನೇಕ ಶಿಲೀಂಧ್ರಗಳು ಸಸ್ಯಗಳು, ಪ್ರಾಣಿಗಳು , ಮತ್ತು ಇತರ ಶಿಲಿಂಧ್ರಗಳ ಮೇಲೆ ಪರಾವಲಂಬಿಗಳಾಗಿವೆ. ಅನೇಕ ಬೇಸಾಯ ಮಾಡಲ್ಪಟ್ಟ ಸಸ್ಯಗಳಲ್ಲಿ, ಕೃಷಿಗೆ ಮತ್ತು ಅರಣ್ಯಪ್ರದೇಶಗಳಿಗೆ ವ್ಯಾಪಕ ಹಾನಿ ಮತ್ತು ನಷ್ಟಗಳನ್ನು ಉಂಟುಮಾಡುವ ಅಪಾಯಕರ ರೋಗಕಾರಕಗಳಲ್ಲಿ ರೈಸ್ ಬ್ಲಾಸ್ಟ್ ಶಿಲೀಂಧ್ರ ಮ್ಯಾಗ್ನಪೋರ್ತ್ ಒರೈಜ್, ಒಫಿಸ್ತೋಮಾ ಉಲ್ಮಿ ಹಾಗೂ ಒಫಿಸ್ತೋಮಾ ನೊವೊ-ಉಲ್ಮಿಗಳಂತಹ ಡಚ್ ಎಲ್ಮ್ ರೋಗ ಉಂಟುಮಾಡುವ ಮರಗಳ ರೋಗಕಾರಕಗಳು, ಮತ್ತು ಚೆಸ್ಟ್‌ನಟ್ ಕಾಡಿಗೆ ರೋಗಕ್ಕೆ ಕಾರಣವಾದ ಕ್ರೈಫೋನೆಕ್ಟೀರಿಯಾ ಪ್ಯಾರಸಿಟಿಕಾ, ಮತ್ತು ಫುಸಾರಿಯಮ್, ಉಸ್ಟಿಲಾಗೊ, ಆಲ್ಟರ್ನಾರಿಯಾ, ಮತ್ತು ಕೊಕ್ಲಿಯೋಬೊಲಸ್ ಜಾತಿಗಳಲ್ಲಿನ ಸಸ್ಯಗಳ ರೋಗಕಾರಕಗಳು. ಪೈಸಿಲೋಮೈಸಿಸ್ ಲಿಲಾಸಿನಸ್‌ ಗಳಂತಹ ಕೆಲವು ಮಾಂಸಾಹಾರಿ ಶಿಲೀಂಧ್ರಗಳು ನೆಮಟೋಡ್‍ಗಳ ಪರಭಕ್ಷಕಗಳಾಗಿವೆ. ಇವು ಸಂಕೋಚಿಸುವ ವಲಯಗಳು ಅಥವಾ ಅಂಟು ಜಾಲಗಳಂತಹ ವಿಶೇಷೀಕೃತ ರಚನೆಗಳ ವ್ಯೂಹವನ್ನು ಬಳಸಿ ಆಹಾರವನ್ನು ಪಡೆದುಕೊಳ್ಳುತ್ತವೆ.
ಶಿಲೀಂದ್ರಗಳ ಸಂತಾನೋತ್ಪತ್ತಿಯು ಸಂಕೀರ್ಣವಾಗಿದೆ. ಇದು ಈ ಜೀವಿಗಳ ಸಾಮ್ರಾಜ್ಯದೊಳಗಿನ ಜೀವನಶೈಲಿಗಳು ಮತ್ತು ತಳಿಸಂಬಂಧಿ ಸಂಯೋಜನೆಯಲ್ಲಿನ ಬದಲಾವಣೆಗಳನ್ನು ಪ್ರತಿಫಲಿಸುತ್ತದೆ. ಮೂರನೆಯ ಒಂದು ಭಾಗದಷ್ಟು ಶಿಲೀಂಧ್ರಗಳು ವಿಭಿನ್ನ ವಿಧಗಳ ಪ್ರಸರಣದ ಮೂಲಕ ಸಂತಾನೋತ್ಪತ್ತಿ ಮಾಡುತ್ತವೆ ಎಂದು ಅಂದಾಜಿಸಲಾಗಿದೆ; ಉದಾಹರಣೆಗೆ, ಸಂತಾನೋತ್ಪತ್ತಿಯು ಒಂದು ಪ್ರಜಾತಿಯ ಜೀವನ ಚಕ್ರದೊಳಗಿನ ಎರಡು ಚೆನ್ನಾಗಿ-ಭೇದಮಾಡಿದ ಹಂತಗಳಲ್ಲಿ ಸಂಭವಿಸಬಹುದು, ಅಂದರೆ ಟೆಲಿಯೋಮೊರ್ಫ್ ಮತ್ತು ಅನಾಮೊರ್ಫ್ ಹಂತಗಳಲ್ಲಿ. ಪಾರಿಸರಿಕ ಪರಿಸ್ಥಿತಿಗಳು ಆನುವಂಶಿಕವಾಗಿ ನಿರ್ಧರಿಸಲ್ಪಟ್ಟ ಬೆಳವಣಿಗೆಯ ಸ್ಥಿತಿಗಳನ್ನು ಪ್ರಚೋದಿಸುತ್ತವೆ. ಇವು ಲೈಂಗಿಕ ಅಥವಾ ಅಲೈಂಗಿಕ ಸಂತಾನೋತ್ಪತ್ತಿಗೆ ವಿಶಿಷ್ಟವಾದ ರಚನೆಗಳ ಸೃಷ್ಟಿಗೆ ಕಾರಣವಾಗುತ್ತವೆ. ಈ ರಚನೆಗಳು ಬೀಜಕಗಳು ಅಥವಾ ಬೀಜಕಗಳನ್ನು ಹೊಂದಿರುವ ಪ್ರೊಪಗ್ಯುಲ್‌ಗಳನ್ನು ಪರಿಣಾಮಕಾರಿಯಾಗಿ ವ್ಯಾಪಿಸುವ ಮೂಲಕ ಸಂತಾನೋತ್ಪತ್ತಿಗೆ ನೆರವಾಗುತ್ತವೆ.
ಮೈಕ್ರೋಸ್ಪೋರಿಡಿಯಾ ಬಹಳ ಮಟ್ಟಿಗೆ ಇತ್ತೀಚಿನದ್ದಾಗಿವೆ ಮತ್ತು ಬಹಳ ಮುಂದುವರಿದ ಒಳಜೀವಿಕ ಶಿಲೀಂಧ್ರಗಳಾಗಿವೆ ಎಂದು ಜಾತಿವಿಕಾಸದ ವಿಶ್ಲೇಷಣೆಯು ತೋರಿಸಿಕೊಟ್ಟಿದೆ. ಮೈಕ್ರೋಸ್ಪೊರಿಡಿಯಾ ನಿಜವಾದ ಶಿಲೀಂಧ್ರಗಳ ಸಹೋದರಿ ಗುಂಪಾಗಿದೆ, ಅಂದರೆ, ಅವುಗಳು ಒಂದಕ್ಕೊಂದರ ಅತ್ಯಂತ ನಿಕಟವಾದ ವಿಕಾಸಾತ್ಮಕ ಸಂಬಂಧಿಗಳಾಗಿವೆ ಎಂದು ೨೦೦೬ ರ ಒಂದು ಅಧ್ಯಯನವು ತೀರ್ಮಾನಿಸಿತು. ಈ ವಿಶ್ಲೇಷಣೆಯು ಶಿಲೀಂಧ್ರಗಳ ಅವರ ವಿಂಗಡನೆಯ ಜೊತೆಗೆ ಘರ್ಷಿಸುವುದಿಲ್ಲ ಎಂದು ಹಿಬ್ಬೆಟ್ ಮತ್ತು ಸಹೋದ್ಯೊಗಿಗಳು ಸೂಚಿಸುತ್ತಾರೆ. ಮೈಕ್ರೋಸ್ಪೊರಿಡಿಯಾವನ್ನು ವಿಭಾಗದ ಸ್ಥಾನಮಾನಕ್ಕೆ ಏರಿಸಲಾಗಿದೆಯಾದರೂ, ಈ ಗುಂಪಿನೊಳಗೆ ವಿಕಾಸಾತ್ಮಕ ಸಂಬಂಧಗಳನ್ನು ಸ್ಪಷ್ಟೀಕರಿಸಲು ಇನ್ನೂ ಹೆಚ್ಚಿನ ವಿಶ್ಲೇಷಣೆಯು ಅವಶ್ಯಕವಾಗಿದೆ ಎಂದು ಒಪ್ಪಿಕೊಳ್ಳಲಾಗಿದೆ.
ಅನೇಕ ವೇಳೆ ಕಣ್ಣಿಗೆ ಕಾಣುವುದಿಲ್ಲವಾದರೂ, ಶಿಲೀಂಧ್ರಗಳು ಭೂಮಿಯ ಮೇಲಿನ ಪ್ರತಿ ಪರಿಸರದಲ್ಲಿಯೂ ಇರುತ್ತವೆ ಮತ್ತು ಬಹುತೇಕ ಪರಿಸರ ವ್ಯವಸ್ಥೆಗಳಲ್ಲಿ ಬಹಳ ಮುಖ್ಯವಾದ ಪಾತ್ರಗಳನ್ನು ವಹಿಸುತ್ತವೆ. ಬ್ಯಾಕ್ಟೀರಿಯಾದ ಜೊತೆಗೆ, ಶಿಲೀಂಧ್ರಗಳು ಬಹುತೇಕ ಭೂಮಂಡಲದ ಪರಿಸರ ವ್ಯವಸ್ಥೆಗಳಲ್ಲಿ ಪ್ರಮುಖವಾದ ವಿಭಜಕಗಳಾಗಿವೆ, ಮತ್ತು ಹಾಗಾಗಿ ಜೈವಿಕ ಭೂರಾಸಾಯನಿಕ ಚಕ್ರಗಳಲ್ಲಿ ಮತ್ತು ಅನೇಕ ಆಹಾರ ಜಾಲಗಳಲ್ಲಿ ನಿರ್ಣಯಾತ್ಮಕ ಪಾತ್ರವನ್ನು ವಹಿಸುತ್ತವೆ. ವಿಭಜಕಗಳಾಗಿ ಅವು ಪೋಷಕಾಂಶ ಚಕ್ರದಲ್ಲಿ ಪ್ರಮುಖ ಪಾತ್ರವನ್ನು ವಹಿಸುತ್ತವೆ, ವಿಶೇಷವಾಗಿ ಸ್ಯಾಪ್ರೋಟ್ರೋಫ್‌ಗಳು ಮತ್ತು ಸಂಯುಕ್ತಜೀವಿಗಳಾಗಿ ಜೈವಿಕ ವಸ್ತುಗಳನ್ನು ಅಜೈವಿಕ ಅಣುಗಳಾಗಿ ಒಡೆಯುತ್ತವೆ. ಇವು ನಂತರ ಸಸ್ಯಗಳಲ್ಲಿ ಅಥವಾ ಇತರ ಜೀವಿಗಳಲ್ಲಿನ ಸಂವರ್ಧನ ಚಯಾಪಚಯ ಕ್ರಿಯೆಯ ಪ್ರತಿಕ್ರಿಯಾಸರಣಿಗಳಲ್ಲಿ ಪುನಃ-ಪ್ರವೇಶಿಸುತ್ತವೆ.
ಕೆಲವು ಜಾತಿಯ ಶಿಲೀಂಧ್ರಗಳು ಕಣ್ಣು ಹಾಕುವಿಕೆ ಮೂಲಕ ಅಥವಾ ಯುಗಳ ವಿದಳನದ ಮೂಲಕ ಪುನರುತ್ಪತ್ತಿಯಾಗುವ ಏಕೈಕ-ಕೋಶೀಯ ಯೀಸ್ಟ್‌ಗಳಂತೆ ಬೆಳೆಯುತ್ತವೆ. ದ್ವಿರೂಪಿ ಶಿಲೀಂಧ್ರಗಳು ಒಂದು ಯೀಸ್ಟ್ ಹಂತ ಮತ್ತು ಒಂದು ಕವಕ ತಂತು ಹಂತಗಳ ನಡುವೆ ವಾತಾವರಣದ ಪರಿಸ್ಥಿತಿಗಳಿಗೆ ಅನುಗುಣವಾಗಿ ಬದಲಾಗುತ್ತವೆ.
ಶಿಲೀಂಧ್ರದ ಕೋಶದ ಗೋಡೆಯು ಗ್ಲುಕನ್‌ಗಳು ಮತ್ತು ಕೈಟಿನ್‌ಗಳಿಂದ ಸಂಯೋಜನೆಗೊಂಡಿದೆ; ಮೊದಲಿನ ಸಂಯುಕ್ತಗಳು ಸಸ್ಯಗಳಲ್ಲಿಯೂ ಕೂಡ ಕಂಡುಬರುತ್ತವೆ ಮತ್ತು ಎರಡನೆಯದು ಸಂಧಿಪಾದಿಗಳ ಬಾಹ್ಯಕವಚದಲ್ಲಿ ಕಂಡುಬರುತ್ತದೆ, ಶಿಲೀಂಧ್ರಗಳು ಈ ಎರಡು ವಿನ್ಯಾಸಾತ್ಮಕ ಅಣುಗಳನ್ನು ತಮ್ಮ ಕೋಶದ ಗೋಡೆಯಲ್ಲಿ ಸಂಯೋಜಿಸಿಕೊಳ್ಳುವ ಒಂದೇ ಒಂದು ಜೀವಿಯಾಗಿದೆ. ಸಸ್ಯಗಳಿಗೆ ಮತ್ತು ಓಮಿಸೈಟ್‌ಗಳಿಗೆ ವ್ಯತಿರಿಕ್ತವಾಗಿ, ಶಿಲೀಂಧ್ರದ ಕೋಶ ಗೋಡೆಗಳು ಸೆಲ್ಯುಲೋಸ್ ಅನ್ನು ಒಳಗೊಂಡಿರುವುದಿಲ್ಲ.
ಗ್ಲೊಮೆರೋಮೈಸೀಟ್‌ಗಳಲ್ಲಿ , ಎರಡು ಜೀವಿಗಳ ಅಗುಣಿತ ಕವಕ ತಂತುಗಳು ಒಂದುಗೂಡಿ ಯುಗ್ಮಕದಾನಿಯು (ಫಲವತ್ತಾದ ಜಂಪತಿಯನ್ನು-ಉತ್ಪತ್ತಿ ಮಾಡುವ ಕೋಶವಾಗುವ ವಿಶೇಷೀಕೃತ ಕೊಶರಚನೆ) ರೂಪಗೊಳ್ಳುತ್ತದೆ. ಯುಗ್ಮಕದಾನಿಯು ಯುಗ್ಮಬೀಜಕವಾಗಿ ಬೆಳವಣಿಗೆ ಹೊಂದುತ್ತದೆ. ಯುಗ್ಮಬೀಜಕವು ಕುಡಿಯೊಡೆದಾಗ ಅರೆವಿದಳನ ಕ್ರಿಯೆಗೆ ಒಳಗಾಗಿ ಹೊಸ ಅಗುಣಿತ ಕವಕ ತಂತುಗಳನ್ನು ಉತ್ಪತ್ತಿ ಮಾಡುತ್ತದೆ. ಅದು ನಂತರದಲ್ಲಿ ಅಲೈಂಗಿಕ ಸ್ಪೊರಾಂಜಿಯೋಸ್ಪೋರ್‌ಗಳನ್ನು ರಚಿಸಬಹುದು. ಈ ಸ್ಪೊರಾಂಜಿಯೋಸ್ಪೋರ್‌ಗಳು ಶಿಲೀಂಧ್ರವು ವೇಗವಾಗಿ ಪ್ರಸರಣಗೊಳ್ಳುವುದಕ್ಕೆ ಮತ್ತು ಹೊಸದಾದ ಆನುವಂಶಿಕವಾಗಿ ಅನನ್ಯವಾದ ಅಗುಣಿತ ಶಿಲೀಂಧ್ರ ಕವಕಜಾಲವಾಗಿ ಕುಡಿಯೊಡೆಯುವುದಕ್ಕೆ ಅನುಮತಿಸುತ್ತವೆ.
ಬ್ಲಾಸ್ಟೋಕ್ಲಾಡಿಯೋಮೈಕೋಟಾವನ್ನು ಪೂರ್ವದಲ್ಲಿ ಕೈಟ್ರೀಡಿಯೋಮೈಕೋಟಾ ಒಳಗಿರುವ ಒಂದು ಜೀವವರ್ಗೀಕರಣ ಏಕಮೂಲ ವರ್ಗ ಎಂದು ಪರಿಗಣಿಸಲಾಗಿತ್ತು. ಆದರೆ, ಇತ್ತೀಚಿನ ಆಣ್ವಿಕ ಮಾಹಿತಿ ಮತ್ತು ಅಧಿರಾಚನಿಕ ಗುಣಲಕ್ಷಣಗಳು ಬ್ಲಾಸ್ಟೋಕ್ಲಾಡಿಯೋಮೈಕೋಟಾವನ್ನು ಜೈಗೋಮೈಕೋಟಾ, ಗ್ಲೋಮೆರೋಮೈಕೋಟ, ಮತ್ತು ಡೈಕಾರ್ಯಾ ಇವುಗಳ ಒಂದು ಸಹೋದರಿ ಏಕಮೂಲ ವರ್ಗವಾಗಿ ಇರಿಸುತ್ತವೆ. ಬ್ಲಾಸ್ಟೋಕ್ಲಾಡಿಯೋಮೈಕೋಟಾ ಮೃತಪೋಷಿಗಳಾಗಿವೆ , ಮತ್ತು ಇವು ಎಲ್ಲ ಯುಕಾರ್ಯೋಟಿಕ್ ಗುಂಪುಗಳ ಪರಾವಲಂಬಿಗಳಾಗಿವೆ. ಬಹುತೇಕವಾಗಿ ಯುಗ್ಮಜೀಯ ಅರೆವಿದಳನವನ್ನು ಪ್ರದರ್ಶಿಸುವ ಅವುಗಳ ಸನಿಹದ ಸಂಬಂಧಿಗಳಾದ ಕೈಟ್ರಿಡ್‌ಗಳಂತೆ ಅಲ್ಲದೇ, ಬ್ಲಾಸ್ಟೋಕ್ಲಾಡಿಯೋಮೈಕೋಟಾ ಬೀಜಕ ಅರೆವಿದಳನಕ್ಕೆ ಮೊರೆಹೋಗುತ್ತವೆ.
ಅರೆವಿದಳನದ ಜೊತೆಗೆ ನಿಯಮಿತವಾದ ಲೈಂಗಿಕ ಸಂತಾನೋತ್ಪತ್ತಿಯಲ್ಲದೆ, ಕೆಲವು ಶಿಲೀಂಧ್ರಗಳು, ಉದಾಹರಣೆಗೆ ಪೆನಿಸಿಲ್ಲಿಯಮ್ ಮತ್ತು ಆಸ್ಪರ್ಜಿಲ್ಲಸ್ ಕುಲದಲ್ಲಿನ ಶಿಲೀಂಧ್ರಗಳು ಪರಲೈಂಗಿಕ ಪ್ರಕ್ರಿಯೆಗಳ ಮೂಲಕ ಆನುವಂಶಿಕ ವಸ್ತುವನ್ನು ವಿನಿಮಯ ಮಾಡಿಕೊಳ್ಳಬಹುದು. ಇದು ಶಿಲಿಂಧ್ರ ಕೋಶಗಳ ಸಂಯೋಗ ಮತ್ತು ಕವಕ ತಂತುಗಳ ನಡುವಿನ ಅಡ್ಡಸೇರುವೆಯಿಂದ ಶುರುವಾಗುತ್ತದೆ. ಪರಲೈಂಗಿಕ ಘಟನೆಗಳ ಪುನರಾವರ್ತನೆ ಮತ್ತು ತುಲನಾತ್ಮಕ ಮಹತ್ವವು ಅಸ್ಪಷ್ಟವಾಗಿದೆ ಮತ್ತು ಇತರ ಲೈಂಗಿಕ ಪ್ರಕ್ರಿಯೆಗಳಿಗಿಂತ ಕಡಿಮೆ ಇರಬಹುದು. ಇದು ಅಂತರ್ ಪ್ರಭೇದ ಸಂಕರೀಕರಣದಲ್ಲಿ ಪಾತ್ರವಹಿಸುವುದು ತಿಳಿದಿದೆ ಮತ್ತು ಪ್ರಭೇದಗಳ ನಡುವಿನ ಸಂಕರೀಕರಣಕ್ಕೆ ಅವಶ್ಯಕವಾಗಿರಬಹುದು. ಇದು ಶಿಲೀಂಧ್ರಗಳ ವಿಕಾಸದಲ್ಲಿನ ಪ್ರಮುಖವಾದ ಘಟನೆಗಳ ಜೊತೆಗೆ ಸಂಬಂಧಿತವಾಗಿದೆ.
ಉನ್ನತ ವರ್ಗೀಕರಣ ಮಟ್ಟಗಳಲ್ಲಿ ಯಾವುದೇ ಅನನ್ಯವಾದ ಸಾಮಾನ್ಯವಾಗಿ ಅಳವಡಿಸಿಕೊಳ್ಳಲ್ಪಟ್ಟ ವ್ಯವಸ್ಥೆಯಿಲ್ಲ ಮತ್ತು ಅಲ್ಲಿ ಪ್ರಭೇದಗಳಿಂದ ಮೇಲೆ ಹೋದಂತೆ ಪ್ರತಿ ಮಟ್ಟದಲ್ಲಿಯೂ ಪುನರಾವರ್ತಕ ಹೆಸರು ಬದಲಾವಣೆಗಳು ಆಗುತ್ತವೆ. ಒಂದು ಏಕೀಕೃತ ಮತ್ತು ಹೆಚ್ಚು ಸ್ಥಿರವಾದ ನಾಮಕರಣ ವ್ಯವಸ್ಥೆಯ ಬಳಕೆಯನ್ನು ಸ್ಥಾಪಿಸಲು ಮತ್ತು ಪ್ರೋತ್ಸಾಹಿಸಲು ಈಗ ಸಂಶೋಧಕರಲ್ಲಿ ಪ್ರಯತ್ನಗಳು ನಡೆಯುತ್ತಿವೆ. ಶಿಲೀಂಧ್ರ ಪ್ರಭೇದಗಳೂ ಅವುಗಳ ಜೀವನ ಚಕ್ರ ಮತ್ತು ಸಂತಾನೋತ್ಪತ್ತಿ ವಿಧಾನವನ್ನು ಅವಲಂಬಿಸಿ ಬಹುವಿಧದ ವೈಜ್ಞಾನಿಕ ಹೆಸರುಗಳನ್ನು ಹೊಂದಿರಬಹುದು. ಇಂಡೆಕ್ಸ್ ಫಂಗೋರಮ್ ಮತ್ತು ಐಟಿಐಎಸ್ ನಂತಹ ಜಾಲತಾಣಗಳು ಶಿಲೀಂಧ್ರ ಪ್ರಭೇದಗಳ ಪ್ರಸ್ತುತ ಹೆಸರುಗಳನ್ನು ಪಟ್ಟಿ ಮಾಡುತ್ತವೆ .
ಕೈಟ್ರಿಡಿಯೋಮೈಕೋಟಾ ಕೈಟ್ರಿಡ್‌ಗಳು ಎಂದು ಸಾಮಾನ್ಯವಾಗಿ ಕರೆಯಲ್ಪಡುತ್ತವೆ. ಈ ಶಿಲೀಂಧ್ರಗಳು ಜಗತ್ತಿನಾದ್ಯಂತ ಹಂಚಿಕೆಯಾಗಿವೆ. ಕೈಟ್ರಿಡ್‌ಗಳು ಚಲಜೀವಕಣಗಳನ್ನು ಉತ್ಪತ್ತಿ ಮಾಡುತ್ತವೆ. ಇವು ಒಂಟಿ ಕಶಾಂಗದಿಂದ ಜಲೀಯ ಅವಸ್ಥೆಗಳ ಮೂಲಕ ಕ್ರಿಯಾಶೀಲ ಚಲನೆಗಳನ್ನು ಮಾಡುವುದಕ್ಕೆ ಸಮರ್ಥವಾಗಿವೆ. ಇದರ ಕಾರಣದಿಂದ ಮುಂಚಿನ ಜೀವಿವರ್ಗೀಕರಣ ಶಾಸ್ತ್ರಜ್ಞರು ಇವುಗಳನ್ನು ಪ್ರೋಟಿಸ್ಟ್‌ಗಳು ಎಂದು ವರ್ಗೀಕರಿಸಿದ್ದರು. ರೈಬೋಸೋಮ್‌ಗಳಲ್ಲಿನ ಆರ್‌ಆರ್‌ಎನ್‌ಎ ಅನುಕ್ರಮಗಳಿಂದ ಊಹಿಸಲ್ಪಟ್ಟ ಆಣ್ವಿಕ ಜಾತಿವಿಕಾಸ ಚರಿತ್ರೆಗಳು ಸೂಚಿಸುವುದೇನೆಂದರೆ ಕೈಟ್ರಿಡ್‌ಗಳು ಇತರ ಶಿಲೀಂಧ್ರ ವಿಭಾಗಗಳಿಂದ ಭಿನ್ನವಾದ ಮೂಲಭೂತ ಗುಂಪಾಗಿವೆ. ಇವು ಪ್ಯಾರಾಫೈಲಿ ಅಥವಾ ಸಂಭಾವ್ಯವಾಗಿ ಪಾಲಿಫೈಲಿ ಸೂಚಕ ಸಾಕ್ಷ್ಯಗಳಿರುವ ನಾಲ್ಕು ಪ್ರಮುಖವಾದ ಏಕಮೂಲ ವರ್ಗಗಳನ್ನು ಹೊಂದಿವೆ.
ಆಸ್ಕೋಮೈಸೀಟ್‌ಗಳಲ್ಲಿ, ಹೈಮೀನಿಯಮ್‍ನ ಡೈಕಾರ್ಯೋಟಿಕ್ ಕವಕ ತಂತುಗಳು ನಡುತಡಿಕೆ ಸ್ಥಳದಲ್ಲಿ ಒಂದು ವಿಶಿಷ್ಟ ಕೊಕ್ಕೆಯನ್ನು ರಚಿಸುತ್ತವೆ. ಕೋಶ ವಿಭಜನೆಯ ಸಮಯದಲ್ಲಿ, ಕೊಕ್ಕೆಯ ನಿರ್ಮಾಣವು ಹೊಸದಾಗಿ ವಿಭಜನೆಗೊಂಡ ಬೀಜಕಣಗಳು ತುದಿಯ ಮತ್ತು ತಳದ ಕವಕ ತಂತು ವಿಭಾಗಗಳೊಳಗೆ ಸರಿಯಾಗಿ ವಿಂಗಡಣೆಯಾಗುವುದಕ್ಕೆ ಖಚಿತಪಡಿಸುತ್ತದೆ. ನಂತರದಲ್ಲಿ ಒಂದು ಆಸ್ಕಸ್ ರೂಪಗೊಳ್ಳುತ್ತದೆ. ಇದರಲ್ಲಿ ಕೇಂದ್ರಕ ಸಂಯೋಗ ಸಂಭವಿಸುತ್ತದೆ. ಆಸ್ಕಸ್‍ಗಳು ಆಸ್ಕೋಕಾರ್ಪ್ ಅಥವಾ ಫ್ರುಟಿಂಗ್ ಕಾಯದಲ್ಲಿ ನೆಟ್ಟುಕೊಂಡಿರುತ್ತವೆ. ಆಸ್ಕಸ್‍ಗಳಲ್ಲಿ ಕೇಂದ್ರಕ ಸಂಯೋಗದ ತಕ್ಷಣ ಅರೆವಿದಳನ ಮತ್ತು ಆಸ್ಕೋಬೀಜಕಣಗಳ ಉತ್ಪಾದನೆ ಸಂಭವಿಸುತ್ತದೆ. ಪ್ರಸರಣದ ನಂತರ, ಆಸ್ಕೋಬೀಜಕಣಗಳು ಕುಡಿಯೊಡೆದು ಹೊಸ ಅಗುಣಿತ ಕವಕಜಾಲವು ರೂಪಗೊಳ್ಳುತ್ತದೆ.
ಬಹುತೇಕ ಶಿಲೀಂಧ್ರಗಳು ತಮ್ಮ ಜೀವನ ಚಕ್ರದಲ್ಲಿ ಹ್ಯಾಪ್ಲಾಯ್ಡ್ ಮತ್ತು ಡಿಪ್ಲಾಯ್ಡ್ ಈ ಎರಡು ಹಂತಗಳನ್ನು ಹೊಂದಿರುತ್ತವೆ. ಲೈಂಗಿಕವಾಗಿ ಸಂತಾನೋತ್ಪತ್ತಿ ಮಾಡುವ ಶಿಲೀಂಧ್ರಗಳಲ್ಲಿ, ಹೊಂದಿಕೆಯಾಗುವ ಶಿಲೀಂಧ್ರಗಳು ಒಂದು ಅಂತರ್‌ಸಂಬಂಧಿತ ಜಾಲದೊಳಗೆ ತಮ್ಮ ಕವಕ ತಂತುಗಳನ್ನು ಒಂದುಗೂಡಿಸುವ ಮೂಲಕ ಸಂಯೋಗ ಹೊಂದಬಹುದು; ಅಡ್ಡಸೇರುವೆ ಎಂದು ಕರೆಯಲ್ಪಡುವ ಈ ಪ್ರಕ್ರಿಯೆಯು ಲೈಂಗಿಕ ಚಕ್ರದ ಪ್ರಾರಂಭಿಸುವಿಕೆಗೆ ಅವಶ್ಯಕವಾಗಿರುತ್ತದೆ. ಆಸ್ಕೋಮೈಸೀಟ್ಸ್ ಮತ್ತು ಬೇಸಿಡಿಯೋಮೈಸೀಟ್ಸ್‌ಗಳು ಒಂದು ಡೈಕಾರ್ಯೋಟಿಕ್ ಹಂತವನ್ನು ಹಾದುಹೋಗುತ್ತವೆ. ಇದರಲ್ಲಿ ಎರಡು ಪೋಷಕರಿಂದ ಪಡೆದ ಬೀಜಕಣಗಳು ಕೋಶಗಳ ಸಂಯೋಗದ ನಂತರ ತಕ್ಷಣವೇ ಸಂಯೋಗ ಹೊಂದುವುದಿಲ್, ಬದಲಾಗಿ ಕವಕ ತಂತು ಕೋಶಗಳಲ್ಲಿ ಪ್ರತ್ಯೇಕವಾಗಿ ಇರುತ್ತವೆ.
ಪರ್ಮಿಯನ್-ಟ್ರಯಾಸಿಕ್ ಅಳಿವಿನ ಘಟನೆಯ ಸ್ವಲ್ಪ ಸಮಯದ ನಂತರ , ಶಿಲೀಂಧ್ರದ ಕ್ಷಿಪ್ರ ಏರಿಕೆ (ಸಂಚಯಗಳಲ್ಲಿ ಶಿಲೀಂಧ್ರ ಬೀಜಕಗಳ ಅಪಾರವಾದ ವಿಪುಲತೆ ಎಂದು ಮೂಲತಃ ಭಾವಿಸಲಾಗಿತ್ತು) ರೂಪಗೊಂಡಿತು. ಇದು ಸೂಚಿಸುವುದೇನೆಂದರೆ ಶಿಲೀಂಧ್ರಗಳು ಈ ಸಮಯದಲ್ಲಿ ಅತ್ಯಂತ ಪ್ರಭಾವೀ ಜೀವಿ ರೂಪವಾಗಿದ್ದವು. ಅವು ಆ ಸಮಯಕ್ಕೆ ಲಭ್ಯವಾದ ಜೀವ್ಯವಶೇಷ ದಾಖಲೆಗಳ ಸರಿಸುಮಾರು ೧೦೦% ಜೀವಿಗಳನ್ನು ಪ್ರತಿನಿಧಿಸುತ್ತಿದ್ದವು. ಆದರೆ, ಪಾಚಿ ಪ್ರಭೇದಗಳಿಂದ ರೂಪಗೊಂಡ ಬೀಜಕಗಳಿಗೆ ತುಲನಾತ್ಮಕವಾಗಿ ಶಿಲಿಂಧ್ರ ಬೀಜಕಗಳ ಅನುಪಾತವನ್ನು ಮೌಲ್ಯಮಾಪಿಸುವುದು ಕಷ್ಟವಾಗಿದೆ, ಕ್ಷಿಪ್ರ ಏರಿಕೆ ಜಗತ್ತಿನಾದ್ಯಂತ ಕಂಡುಬರಲಿಲ್ಲ, ಮತ್ತು ಇತರ ಅನೇಕ ಪ್ರದೇಶಗಳಲ್ಲಿ ಇದು ಪರ್ಮಿಯನ್-ಟ್ರಯಸಿಕ್ ಗಡಿರೇಖೆ ಮೇಲೆ ಬೀಳಲಿಲ್ಲ.
ಶಿಲೀಂಧ್ರ ಸಾಮ್ರಾಜ್ಯದ ೨೦೦೭ ರ ವಿಂಗಡನೆಯು ಶಿಲೀಂಧ್ರ ಜೀವಿವರ್ಗೀಕರಣಶಾಸ್ತ್ರದ ಮೇಲೆ ಕಾರ್ಯಮಾಡುತ್ತಿರುವ ಹಲವಾರು ಡಜನ್ ಶಿಲೀಂಧ್ರಶಾಸ್ತ್ರಜ್ಞರು ಮತ್ತು ಇತರ ವಿಜ್ಞಾನಿಗಳನ್ನು ಒಳಗೊಂಡ ದೊಡ್ಡ-ಪ್ರಮಾಣದ ಜತೆ ಸಂಶೋಧನೆಯ ಪರಿಣಾಮವಾಗಿದೆ. ಇದು ಏಳು ವಿಭಾಗಗಳನ್ನು ಗುರುತಿಸುತ್ತದೆ, ಅವುಗಳಲ್ಲಿ ಎರಡು - ಆಸ್ಕೋಮೈಕೊಟಾ ಮತ್ತು ಬೇಸಿಡಿಯೋಮೈಕೋಟಾ- ಇವುಗಳು ಉಪಸಾಮ್ರಾಜ್ಯ ಡೈಕಾರ್ಯಾವನ್ನು ಪ್ರತಿನಿಧಿಸುವ ಶಾಖೆಯೊಳಗೆ ಇವೆ. ಕೆಳಗಿನ ಶಾಖಾಚಿತ್ರವು ಪ್ರಮುಖ ಶಿಲೀಂಧ್ರ ವರ್ಗಗಳು ಮತ್ತು ಒಪಿಸ್ಥೊಕೊಂಟ್ ಮತ್ತು ಯುನಿಕೊಂಟ್ ಜೀವಿಗಳ ಜೊತೆಗೆ ಅವುಗಳ ಸಂಬಂಧಗಳನ್ನು ಚಿತ್ರಿಸುತ್ತದೆ. ಈ ವೃಕ್ಷದಲ್ಲಿನ ಶಾಖೆಗಳ ಉದ್ದವು ವಿಕಸನೀಯ ದೂರಗಳಿಗೆ ಪ್ರಮಾಣಾನುಗುಣವಾಗಿಲ್ಲ.
ಸಾಮಾನ್ಯವಾಗಿ ಕ್ಲಬ್ ಶಿಲೀಂಧ್ರಗಳು ಅಥವಾ ಬೇಸಿಡಿಯೋಮೈಸೀಟ್‌ಗಳು ಎಂದು ಕರೆಯಲ್ಪಡುವ ಬೇಸಿಡಿಯೋಮೈಕೋಟಾದ ಸದಸ್ಯರುಗಳು ಬಸಿಡಿಯಮ್‍ಗಳು ಎಂದು ಕರೆಯಲ್ಪಡುವ ದೊಣ್ಣೆ-ತರಹದ ಕಾಂಡಗಳ ಮೇಲೆ ಬೇಸಿಡಿಯೋಸ್ಪೋರ್‌ಗಳು ಎಂದು ಕರೆಯಲ್ಪಡುವ ಮಿಯೋಸ್ಪೋರ್‌ಗಳನ್ನು ಉತ್ಪತ್ತಿ ಮಾಡುತ್ತವೆ. ಬಹುತೇಕ ಸಾಮಾನ್ಯ ಅಣಬೆಗಳು, ಜೊತೆಗೆ ಧಾನ್ಯಗಳ ಪ್ರಧಾನ ರೋಗಕಾರಕಗಳಾದ ಬೂಷ್ಟು ಮತ್ತು ಕಾಡಿಗೆ ಶಿಲೀಂಧ್ರಗಳು ಈ ಗುಂಪಿಗೆ ಸೇರಿವೆ. ಇತರ ಪ್ರಮುಖವಾದ ಬೇಸಿಡಿಯೋಮೈಸೀಟ್‌ಗಳಲ್ಲಿ ಮುಸುಕಿನ ಜೋಳದ ರೋಗಕಾರಕವಾದ ಯುಸ್ಟಿಲಾಗೋ ಮೈಡಿಸ್, ಮಾಲಾಸ್ಸೆಜಿಯಾ ಜಾತಿಯ ಮಾನವ ಸಹಜೀವಿ ಪ್ರಭೇದ, ಮತ್ತು ಅವಕಾಶ ಗ್ರಾಹಕ ಮಾನವ ರೋಗಕಾರಕವಾದ ಕ್ರಿಪ್ಟೋಕೊಕಸ್ ನಿಯೋಫೊರ್ಮನ್ಸ್‌ ಸೇರಿವೆ.
ನಿಯೋಕಾಲ್ಲಿಮಸ್ಟಿಗೋಮೈಕೋಟಾವನ್ನು ಹಿಂದೆ ಕೈಟ್ರಿಡೊಮೈಕೋಟಾ ವಿಭಾಗದಲ್ಲಿ ಇರಿಸಲಾಗಿತ್ತು. ಈ ಸಣ್ಣ ವಿಭಾಗದ ಸದಸ್ಯರುಗಳು ಆಮ್ಲಜನಕವಿಲ್ಲದೆ ಜೀವಿಸಬಲ್ಲ ಜೀವಿಗಳಾಗಿವೆ, ಇವುಗಳು ದೊಡ್ಡದಾದ ಸಸ್ಯಾಹಾರಿ ಸಸ್ತನಿಗಳ ಪಚನ ವ್ಯವಸ್ಥೆಯಲ್ಲಿ ಮತ್ತು ಸಂಭಾವ್ಯವಾಗಿ ಇತರ ಭೂಮಂಡಲದ ಹಾಗೂ ಜಲೀಯ ಪರಿಸರಗಳಲ್ಲಿ ಜೀವಿಸುತ್ತವೆ. ಇವುಗಳು ಮೈಟೋಕಾಂಡ್ರಿಯಾವನ್ನು ಹೊಂದಿಲ್ಲ, ಆದರೆ ಮೈಟೋಕಾಂಡ್ರಿಯ ಮೂಲದ ಹೈಡ್ರೋಜೆನೋಸೋಮ್‌ಗಳನ್ನು ಹೊಂದಿವೆ. ಸಂಬಂಧಿತ ಕೈಟ್ರಿಡ್‌ಗಳಂತೆ, ನಿಯೋಕಾಲ್ಲಿಮಸ್ಟಿಗೋಮೈಕೋಟಾ ಹಿಂಭಾಗದಲ್ಲಿ ಏಕಕಶಾಂಗಿ ಅಥವಾ ಬಹುಕಶಾಂಗಿ ಆಗಿರುವ ಚಲಜೀವಕಣಗಳನ್ನು ರೂಪಿಸುತ್ತವೆ.
ಸಸ್ಯೀಯ ಬೀಜಕಗಳ ಮೂಲಕ ಅಥವಾ ಕವಕ ಜಾಲದ ವಿಭಜನೆಯ ಮೂಲಕ ಅಲೈಂಗಿಕ ಸಂತಾನೋತ್ಪತ್ತಿಯು ಸಾಮಾನ್ಯ ಸಂಗತಿಯಾಗಿದೆ; ಇದು ಒಂದು ನಿರ್ದಿಷ್ಟ ನೆಲೆಗೆ ಹೊಂದಿಕೊಂಡ ಅಬೀಜ ಸಂತಾನದ ಸಂಖ್ಯೆಯನ್ನು ಉಳಿಸಿಕೊಂಡು ಬರುತ್ತದೆ, ಮತ್ತು ಲೈಂಗಿಕ ಸಂತಾನೋತ್ಪತ್ತಿಗಿಂತ ಹೆಚ್ಚು ವೇಗದ ಪ್ರಸರಣವನ್ನು ಅನುಮತಿಸುತ್ತದೆ. "ಶಿಲೀಂಧ್ರಗಳ ಇಂಪರ್ಫೆಕ್ಟಿ" ಅಥವಾ ಡ್ಯುಟೆರೋಮೈಕೋಟಾ ಗಮನಿಸಬಹುದಾದ ಲೈಂಗಿಕ ಚಕ್ರವನ್ನು ಹೊಂದಿರದ ಎಲ್ಲ ಪ್ರಜಾತಿಗಳನ್ನು ಒಳಗೊಳ್ಳುತ್ತದೆ.
ಆಸ್ಕೋಮೈಸೀಟ್‌ಗಳಲ್ಲಿ ಲೈಂಗಿಕ ಸಂತಾನೋತ್ಪತ್ತಿಯಲ್ಲಿ ಬಹು ಮುಖ್ಯವಾದ ಒಂದು ವಿಶಿಷ್ಟೀಕೃತ ರಚನೆಯಾದ ಅಪೋಥೆಸಿಯುಮ್ ಕಪ್-ಆಕಾರದ ಫ್ರುಟಿಂಗ್ ಕಾಯವಾಗಿದೆ. ಇದು ಬೀಜಕವನ್ನು ಉತ್ಪತ್ತಿಮಾಡುವ ಕೋಶಗಳನ್ನು ಒಳಗೊಂಡಿರುವ ಅಂಗಾಂಶದ ಒಂದು ಪದರವಾದ ಹೈಮೇನಿಯಮ್ ಅನ್ನು ಹೊಂದಿರುತ್ತದೆ. ಬೇಸಿಡಿಯೋಮೈಸಿಟ್‌ಗಳು ಮತ್ತು ಕೆಲವು ಆಸ್ಕೋಮೈಸಿಟ್‌ಗಳ ಫ್ರುಟಿಂಗ್ ಕಾಯಗಳು ಕೆಲವು ವೇಳೆ ತುಂಬಾ ದೊಡ್ಡದಾಗಿ ಬೆಳೆಯುತ್ತವೆ, ಮತ್ತು ಅದರಲ್ಲಿ ಅನೇಕ ಶಿಲೀಂಧ್ರಗಳು ಮಶ್ರೂಮ್‌ಗಳು ಎಂದು ಸುಪರಿಚಿತವಾಗಿವೆ.
ಶಿಲೀಂಧ್ರಗಳು ಒಪಿಸ್ತೋಕೊಂಟ್‌ಗಳಾದರೂ (ಏಕೈಕ ಹಿಂಭಾಗದ ಕಶಾಂಗವನ್ನು ಲಕ್ಷಣವಾಗಿ ಹೊಂದಿರುವ ವಿಕಸನದ ದೃಷ್ಟಿಯಿಂದ ಸಂಬಂಧಿತ ಜೀವಿಗಳ ಗುಂಪು) ಚಿಟ್ರಿಡ್‌ಗಳನ್ನು ಹೊರತುಪಡಿಸಿ ಎಲ್ಲಾ ವಿಭಾಗಗಳು ತಮ್ಮ ಹಿಂಭಾಗದ ಕಶಾಂಗಗಳನ್ನು ಕಳೆದುಕೊಂಡಿವೆ. ಶಿಲಿಂಧ್ರಗಳು ಗ್ಲುಕನ್‌ಗಳು ಮತ್ತು ಇತರ ವಿಶಿಷ್ಟವಾದ ಘಟಕಗಳು ಜೊತೆಗೆ ಬಯೋಪಾಲಿಮರ್ ಕೈಟಿನ್ ಅನ್ನೂ ಹೊಂದಿರುವ ಒಂದು ಕೋಶ ಗೋಡೆಯನ್ನು ಹೊಂದಿ ಯುಕಾರ್ಯೋಟ್‌ಗಳಲ್ಲಿ ಅಸಾಧಾರಣವಾಗಿವೆ.
ಹಲವಾರು ಜಾತಿಯ ಶಿಲೀಂಧ್ರಗಳು ಜೀವಿಸುತ್ತಿರುವ ಆಶ್ರಯದಾತಗಳಿಂದ ಪೋಷಕಾಂಶಗಳನ್ನು ತೆಗೆದುಕೊಳ್ಳಲು ವಿಶಿಷ್ಟವಾದ ಕವಕ ತಂತು ರಚನೆಗಳನ್ನು ಅಭಿವೃದ್ಧಿಗೊಳಿಸಿಕೊಂಡಿವೆ; ಉದಾಹರಣೆಗಳು ಕೆಳಗಿನವುಗಳನ್ನು ಒಳಗೊಳ್ಳುತ್ತವೆ - ಬಹುತೇಕ ಶಿಲೀಂಧ್ರ ವಿಭಾಗಗಳ ಸಸ್ಯ-ಪರಾವಲಂಬಿ ಪ್ರಭೇದಗಳಲ್ಲಿನ ಚೂಷಕಾಂಗಗಳು, ಮತ್ತು ಹಲವಾರು ಶಿಲೀಂಧ್ರಮೂಲವುಳ್ಳ ಶಿಲೀಂಧ್ರಗಳ ಆರ್ಬಸಲ್‍ಗಳು. ಇವು ಪೋಷಕಾಂಶಗಳನ್ನು ಪಡೆಯಲು ಆಶ್ರಯದಾತ ಕೋಶದೊಳಕ್ಕೆ ಪ್ರವೇಶಿಸುತ್ತವೆ.
ಸಸ್ಯಗಳು ಮತ್ತು ಶಿಲೀಂಧ್ರಗಳ ನಡುವಣ ಶಿಲೀಂಧ್ರಮೂಲ ಸಂಯುಕ್ತಜೀವನವು ಬಹಳ ಸುಪರಿಚಿತ ಸಸ್ಯ-ಶಿಲೀಂಧ್ರ ಸಂಬಂಧಗಳಲ್ಲಿ ಒಂದಾಗಿದೆ ಮತ್ತು ಸಸ್ಯದ ಬೆಳವಣಿಗೆಗೆ ಹಾಗೂ ಅನೇಕ ಪರಿಸರ ವ್ಯವಸ್ಥೆಗಳಲ್ಲಿ ಉಳಿಕೆಗೆ ಗಣನೀಯ ಮಹತ್ವವನ್ನು ಹೊಂದಿದೆ; ೯೦% ಗಿಂತ ಹೆಚ್ಚು ಸಸ್ಯ ಪ್ರಭೇದಗಳು ಶಿಲೀಂಧ್ರಗಳೊಂದಿಗೆ ಶಿಲೀಂಧ್ರಮೂಲ ಸಂಬಂಧಗಳಲ್ಲಿ ತೊಡಗುತ್ತವೆ ಮತ್ತು ತಮ್ಮ ಉಳಿವಿಗೋಸ್ಕರ ಈ ಸಂಬಂಧವನ್ನು ಅವಲಂಬಿಸಿವೆ.
ಶಿಲೀಂಧ್ರಗಳ ಪ್ರಮುಖ ವಿಭಾಗಗಳನ್ನು ಮುಖ್ಯವಾಗಿ ಅವುಗಳ ಲೈಂಗಿಕ ಸಂತಾನೋತ್ಪತ್ತಿ ರಚನೆಗಳ ಗುಣಲಕ್ಷಣಗಳ ಆಧಾರದ ಮೇಲೆ ವಿಂಗಡಿಸಲಾಗಿದೆ. ಪ್ರಸ್ತುತ, ಏಳು ವಿಭಾಗಗಳನ್ನು ಪ್ರಸ್ತಾಪಿಸಲಾಗಿದೆ: ಮೈಕ್ರೋಸ್ಪೋರಿಡಿಯಾ, ಕೈಟ್ರಿಡಿಯೋಮೈಕೋಟಾ, ಬ್ಲಾಸ್ಟೋಕ್ಲಾಡಿಯೋಮೈಕೋಟಾ, ನಿಯೋಕಾಲ್ಲಿಮಸ್ಟಿಗೋಮೈಕೋಟಾ, ಗ್ಲೋಮೆರೋಮೈಕೋಟಾ, ಆಸ್ಕೋಮೈಕೋಟಾ, ಮತ್ತು ಬೇಸಿಡಿಯೋಮೈಕೋಟಾ.
ಅನೇಕ ಶಿಲೀಂಧ್ರಗಳು ಎಲ್ಲದರ ಜೊತೆಗೆ ಅಲ್ಲದಿದ್ದರೂ ಬಹುತೇಕ ಸಾಮ್ರಾಜ್ಯಗಳ ಜೀವಿಗಳ ಜೊತೆಗೆ ಪ್ರಮುಖವಾದ ಸಂಯುಕ್ತಜೀವನದ ಸಂಬಂಧಗಳನ್ನು ಹೊಂದಿವೆ. ಈ ಪರಸ್ಪರ ಕ್ರಿಯೆಗಳು ಸ್ವಭಾವದಲ್ಲಿ ಪರಸ್ಪರ ಪ್ರಯೋಜಕ ಅಥವಾ ಪ್ರತಿವರ್ತಿಯಾಗಿರಬಹುದು, ಅಥವಾ ಸಹಜೀವಿ ಶಿಲೀಂಧ್ರಗಳ ವಿಷಯದಲ್ಲಿ ಆಶ್ರಯದಾತಕ್ಕೆ ಸ್ಪಷ್ಟ ಪ್ರಯೋಜನ ಅಥವಾ ಕೇಡು ಮಾಡುವುದಿಲ್ಲ.
ಪ್ರಸ್ತುತ ಕೊನೊಜೋವಾದಲ್ಲಿ ವರ್ಗೀಕರಿಸಲ್ಪಟ್ಟ ನ್ಯೂಕ್ಲಿಯಾರಿಡ್‌ಗಳು ಯುಮೈಸೀಟ್ ಏಕಮೂಲ ವರ್ಗದ ಒಂದು ಸಹೋದರಿ ಗುಂಪಾಗಿರಬಹುದು, ಮತ್ತು ಹಾಗಾಗಿ ವಿಸ್ತೃತವಾದ ಶಿಲೀಂಧ್ರ ಸಾಮ್ರಾಜ್ಯದಲ್ಲಿ ಒಳಗೊಳ್ಳಲ್ಪಡಬಹುದು.
೧೯೩೬ರಲ್ಲಿ, ಚಾಬಿ ಬಿಸ್ವಾಸ್ ಅನ್ನಪೂರ್ಣಾರ್ ಮಂದಿರ್ ಚಿತ್ರದ ಮೂಲಕ ಸಿನಿಮಾರಂಗ ಪ್ರವೇಶಿಸಿದರು.
ಇವರು ಉನ್ನತ ಶ್ರೀಮಂತ ವರ್ಗದ ಹಿರಿಯ ವ್ಯಕ್ತಿಯಾಗಿ ಅಭಿನಯಿಸಿದ ಹಲವಾರು ಪಾತ್ರಗಳಿಂದ ಸ್ಮರಣೀಯರಾಗಿದ್ದಾರೆ. ಇವರು ಸ್ವತಃ ಉತ್ತರ ಕೋಲ್ಕತ್ತಾದ ಶ್ರೀಮಂತ ಹಾಗು ಸುಸಂಸ್ಕೃತ ಮನೆತನಕ್ಕೆ ಸೇರಿದವರು. ಇವರು ೧೨ ಜುಲೈ ೧೯೦೦ರಲ್ಲಿ ಜನಿಸಿದರು. ಇವರ ತಂದೆ ಭೂಪತಿನಾಥ್ ಬಿಸ್ವಾಸ್ ತಮ್ಮ ಧರ್ಮಕಾರ್ಯಗಳಿಂದ ಪ್ರಸಿದ್ಧರಾಗಿದ್ದರು. ಇವರಿಗೆ ಸಚೀಂದ್ರನಾಥ್ ಎಂದು ನಾಮಕಾರಣ ಮಾಡಲಾಗಿತ್ತು, ಆದರೆ ಇವರ ತಾಯಿ ತಮ್ಮ ಸುರುದ್ರೂಪಿ ಮಗನಿಗೆ ಚಾಬಿ ಎಂಬ ಉಪನಾಮದಿಂದ ಕರೆದರು. ಹಾಗು ಈ ಹೆಸರು ಅವರ ಜೀವನ ಹಾಗು ವೃತ್ತಿಜೀವನದುದ್ದಕ್ಕೂ ಹಾಗೆ ಉಳಿದುಕೊಂಡಿತು. ತಂದೆಯ ಪಾತ್ರದಲ್ಲಿ ಅವರ ಅಸಾಧಾರಣ ಅಭಿವ್ಯಕ್ತಿಯು, ಅದಕ್ಕೆ ತಕ್ಕಂತೆ ಹೇಳಿ ಮಾಡಿಸಿದಂತೆ ಅನಿಸಿದರೂ, ಜನಪ್ರಿಯತೆ ಹಾಗು ವಿಮರ್ಶಾತ್ಮಕ ಪ್ರಶಂಸೆಯನ್ನು ಗಳಿಸುವಲ್ಲಿನ ಪಾತ್ರ ನಿರೂಪಣೆಯು ಪ್ರಭಾವಶಾಲಿಯಾಗಿರುವುದರ ಜೊತೆಗೆ ಮನಕ್ಕೊಪ್ಪುವಂತಿರುತ್ತಿತ್ತು. ಪಾತ್ರದ ನಿರೂಪಣೆಯು ಬ್ರಿಟಿಶ್ ರಾಜ್ ನ ಮಾದರಿಯಲ್ಲಿ ಸಾಂಸ್ಕೃತಿಕವಾಗಿಯೂ ಬಹಳ ಮಹತ್ವವುಳ್ಳದ್ದಾಗಿರುತ್ತಿತ್ತು. ಪೂರ್ವಾಗ್ರಹದಿಂದ ವಿಮುಕ್ತರಾದ ಬೆಂಗಾಲಿಗಳು ಪುರಾತನ ಸಂಪ್ರದಾಯ ಹಾಗು ಆಂಗ್ಲೀಕರಿಸಿದ ನಾಗರಿಕ ಸುಸಂಸ್ಕೃತಿಯನ್ನು ಮೈಗೂಡಿಸಿಕೊಂಡಿದ್ದರು.
ನಂತರ ಅವರು ನಟನೆಯಿಂದ ತಾತ್ಕಾಲಿಕವಾಗಿ ವಿರಾಮ ಪಡೆದು, ವಿಮೆ ಸಂಸ್ಥೆಗೆ ಸೇರಿಕೊಂಡರು; ಅದರ ನಂತರ ಸೆಣಬಿನ ಉತ್ಪನ್ನಗಳ ವ್ಯಾಪಾರ ಆರಂಭಿಸಿದರು. ಆದರೆ ಸ್ವಲ್ಪ ಸಮಯದಲ್ಲೇ, ರಂಗಭೂಮಿಯ ಎಡೆಗಿನ ತುಡಿತವನ್ನು ತಡೆಯಲು ಸಾಧ್ಯವಾಗದೇ, ಚಾಬಿ ಬಿಸ್ವಾಸ್ ರಂಗಭೂಮಿ ಕ್ಷೇತ್ರಕ್ಕೆ ಮತ್ತೆ ಕಾಲಿಡುತ್ತಾರೆ, ಹಾಗು ಸಮಾಜ್ ಎಂಬ ಸಾಮಾಜಿಕ ಸಂಗೀತ ನಾಟಕದ ಮೂಲಕ ವೃತ್ತಿಪರ ನಟರಾಗಿ ತಮ್ಮ ಪ್ರಥಮ ಪ್ರದರ್ಶನ ನೀಡುತ್ತಾರೆ. ಚಿತ್ರನಟನಾಗಿ ಯಶಸ್ಸು ಗಳಿಸಿದ ನಂತರವೂ ಚಾಬಿ ಬಿಸ್ವಾಸ್ ವೃತ್ತಿಪರ ರಂಗಭೂಮಿ ಹಾಗು ಜಾತ್ರಾ ನಾಟಕ, ವೃತ್ತಿ ರಂಗಭೂಮಿಯ ತಂಡದೊಂದಿಗೆ ತಮ್ಮ ನಂಟನ್ನು ಹಾಗೆ ಉಳಿಸಿಕೊಂಡು ಬಂದರು. ಶೋರೋಷಿ , ಸೀತಾ , ಕೇದಾರ್ ರಾಯ್ , ಷಹಜಹಾನ್ ನಂತಹ ಯಶಸ್ವೀ ನಾಟಕಗಳಲ್ಲಿ ಪ್ರಮುಖ ಪಾತ್ರಗಳಲ್ಲಿನ ಅವರ ನಟನೆಯು, ಪ್ರೇಕ್ಷಕರು ಹಾಗು ಅವರ ಸಮಕಾಲೀನರಲ್ಲೂ ಮೆಚ್ಚುಗೆಗೆ ಪಾತ್ರವಾಯಿತು.
ಹಿಂದೂ ಸ್ಕೂಲ್ ನಲ್ಲಿ ಮೆಟ್ರಿಕ್ಯುಲೇಷನ್ ಪರೀಕ್ಷೆಗಳಲ್ಲಿ ಉತ್ತೀರ್ಣರಾದ ನಂತರ, ಚಾಬಿ ಬಿಸ್ವಾಸ್ ಪ್ರೆಸಿಡೆನ್ಸಿ ಕಾಲೇಜು ಹಾಗು ನಂತರದಲ್ಲಿ ವಿದ್ಯಾಸಾಗರ್ ಕಾಲೇಜಿಗೆ ದಾಖಲಾದರು. ಈ ಅವಧಿಯಲ್ಲಿ ಅವರು ಹವ್ಯಾಸಿ ರಂಗಭೂಮಿಯಲ್ಲಿ ಸಕ್ರಿಯರಾಗಿದ್ದರು, ಹಾಗು ಬೆಂಗಾಲಿ ರಂಗಭೂಮಿಯ ಪ್ರಸಿದ್ಧ ನಟ ಸಿಸಿರ್ ಕುಮಾರ್ ಬಾಧುರಿಯ ಸಂಪರ್ಕಕ್ಕೆ ಬಂದರು. ಯುವ ನಟ, ಸಿಸಿರ್ ಕುಮಾರರ ಅಭಿನಯ ಚತುರತೆಗೆ ಮರುಳಾದರು, ಹಾಗು ಹಲವಾರು ಹವ್ಯಾಸಿ ರಂಗಭೂಮಿ ಸಂಘಟನಾ ಕೂಟದಲ್ಲಿ ತಮ್ಮನ್ನು ಆಳವಾಗಿ ತೊಡಗಿಸಿಕೊಂಡರು. ನಾದೆರ್ ನಿಮೈ ನಾಟಕದಲ್ಲಿನ ಶ್ರೀ ಗೌರಂಗ ಪಾತ್ರವು, ಅಂದಿನ ರಂಗಭೂಮಿ ಆಸಕ್ತರಲ್ಲಿ ಚಾಬಿ ಬಿಸ್ವಾಸ್ ರ ಜನಪ್ರಿಯತೆಯನ್ನು ಗಟ್ಟಿಗೊಳಿಸಿತು.
ಚಾಬಿ ಬಿಸ್ವಾಸ್ ಹೆಚ್ಚು ಜನಪ್ರಿಯ ಬೆಂಗಾಲಿ ಪಾತ್ರನಟ, ಮೂಲತಃ ಇವರು ತಪನ್ ಸಿನ್ಹಾರ ಕಾಬುಲಿವಾಲ ಹಾಗು ಸತ್ಯಜಿತ್ ರೇ ಅವರ ಚಿತ್ರಗಳಾದ ಜಲಶಾಘರ್ ದೇವಿ ಹಾಗು ಕಾಂಚೆನ್ಜುಂಗ ಚಿತ್ರಗಳಲ್ಲಿನ ನಟನೆಯಿಂದಾಗಿ ಗಮನ ಸೆಳೆದಿದ್ದಾರೆ.
ಚಾಬಿ ಬಿಸ್ವಾಸ್ ೧೧ ಜೂನ್ ೧೯೬೨ರಲ್ಲಿ ಕಾರು ಅಪಘಾತವೊಂದರಲ್ಲಿ ನಿಧನರಾದರು. ೧೯೬೨ರಲ್ಲಿ ಬಿಸ್ವಾಸ್ ರ ನಿಧನದ ನಂತರ, ರೇ, ವೃತ್ತಿಪರ ಪ್ರತಿಭೆಯ ಉತ್ತಮ ಮಟ್ಟ ಅಗತ್ಯವಿದ್ದ ಒಂದೇ ಒಂದು ಮಧ್ಯ ವಯಸ್ಕ ಪುರುಷನ ಪಾತ್ರವನ್ನೂ ರಚಿಸಲಿಲ್ಲವೆಂದು ಒಪ್ಪಿಕೊಳ್ಳುತ್ತಾರೆ.
ನಿರ್ಮಾಣವನ್ನು ಅವಲಂಬಿಸಿ, ವಿದ್ಯುಜ್ಜನಕವು ಬೆಳಕಿನ ತರಂಗಾಂತರಗಳ ವ್ಯಾಪ್ತಿಯನ್ನು ಆವರಿಸಬಲ್ಲದು ಮತ್ತು ಅವುಗಳ ಮೂಲಕ ವಿದ್ಯುತ್ ಅನ್ನು ಉತ್ಪಾದಿಸಬಲ್ಲದು, ಆದರೆ ಕೆಲವೊಮ್ಮೆ ಇಡೀ ಸೌರ ರೋಹಿತಗಳನ್ನು ವ್ಯಾಪಿಸುವುದು ಸಾಧ್ಯವಿಲ್ಲ(ವಿಶೇಷವಾಗಿ, ನೇರಳಾತೀತ ವಿಕಿರಣಗಳು, ಅವರೋಹಿತ ಮತ್ತು ಅಲ್ಪ ಪ್ರಮಾಣದ ಅಥವಾ ಚದುರಿಹೋದ ಬೆಳಕು). ಆದ್ದರಿಂದ ಸೌರ ಫಲಕಗಳಿಗೆ ಬಳಸಿದಾಗ ಬಹುತೇಕ ಮೇಲೆ ಬೀಳುವ ಸೂರ್ಯನ ಬೆಳಕು ವ್ಯರ್ಥವಾಗುತ್ತದೆ.ಆದರೆ ಏಕವರ್ಣೀಯ ಬೆಳಕಿನಿಂದ ಬೆಳಗಿಸಿದಾಗ,ಅವು ಹೆಚ್ಚಿನ ಸಾಮರ್ಥ್ಯಗಳನ್ನು ನೀಡುತ್ತವೆ. ಬೆಳಕನ್ನು ವಿಭಿನ್ನ ತರಂಗಾಂತರ ಶ್ರೇಣಿಗಳಾಗಿ ವಿಭಜಿಸುವುದು ಮತ್ತು ಸೂಕ್ತ ತರಂಗಾಂತರ ಶ್ರೇಣಿಗಳಿಗೆ ಹೊಂದಿಕೆಯಾದ ವಿದ್ಯುತ್ಕೋಶಗಳಿಗೆ ರಶ್ಮಿಯನ್ನು ಹರಿಸುವುದು ಮತ್ತೊಂದು ವಿನ್ಯಾಸ ಪರಿಕಲ್ಪನೆಯಾಗಿದೆ. ಇದು 50% ರಿಂದ ದಕ್ಷತೆಯನ್ನು ಹೆಚ್ಚಿಸಲು ಮಾಡಿದ ಯೋಜನೆಯಾಗಿದೆ. ಅಲ್ಲದೇ ಅವರೋಹಿತ ದ್ಯುತಿವಿದ್ಯುಜ್ಜನಕ ವಿದ್ಯುತ್ಕೋಶಗಳು ರಾತ್ರಿಯ ಹೊತ್ತಿನಲ್ಲಿ ವಿದ್ಯುತ್ ಬಿಡುಗಡೆ ಮಾಡುವ ಮೂಲಕ ಸಾಮರ್ಥ್ಯಗಳನ್ನು ಹೆಚ್ಚಿಸುತ್ತವೆ.
ಸನ್ ಪವರ್ ಪ್ರಸ್ತುತ ಮಾರುಕಟ್ಟೆಯಲ್ಲಿ ಚಾಲ್ತಿಯಲ್ಲಿರುವ ಅತ್ಯಂತ ಹೆಚ್ಚು ದಕ್ಷತೆಯುಳ್ಳ ಸೌರ ಶಕ್ತಿಯಾಗಿದೆ. ಇವುಗಳ ಸೌರಫಲಕಗಳು 19.3% ರಷ್ಟು ಪರಿವರ್ತನ ಅನುಪಾತವನ್ನು ಹೊಂದಿವೆ. ಸ್ಯಾನೊ ಜೊತೆಯಲ್ಲಿ 20.4% ರಷ್ಟು ಪರಿವರ್ತನ ಅನುಪಾತವನ್ನು ನೀಡುವಂತಹ ಅತ್ಯಂತ ಸಮರ್ಥ ಘಟಕವಾಗಿದೆ. ಆದರೂ ಹೊಸದಾಗಿ ಆರಂಭವಾಗುತ್ತಿರುವ ಬಹುಪಾಲು ಕಂಪನಿಗಳು ) ದ್ಯುತಿವಿದ್ಯುಜ್ಜನಕ ಘಟಕಗಳಲ್ಲಿ ಸುಮಾರು 18% ಪರಿವರ್ತನ ಅನುಪಾತದೊಂದಿಗೆ ಹೊಸ ನಾವೀನ್ಯಗಳನ್ನು ನೀಡುತ್ತಿವೆ. ಈ ಹೊಸ ನಾವೀನ್ಯತೆಗಳು ಹಿಂದಿನ ಮತ್ತು ಮುಂದಿನ ಭಾಗಗಳಲ್ಲಿ ವಿದ್ಯುತ್ ಉತ್ಪಾದನೆ ಮತ್ತು ಹೆಚ್ಚಿನ ಉತ್ಪಾದನೆಗಳನ್ನು ಒಳಗೊಂಡಿದೆ. ಆದರೂ ಬಹುಪಾಲು ಕಂಪನಿಗಳು ಅವುಗಳ ವಿನ್ಯಾಸ ಯೋಜನೆಗಳಿಂದ ಕಾರ್ಯನಿರ್ವಹಿಸುವ ವ್ಯವಸ್ಥೆಗಳನ್ನು ಉತ್ಪಾದಿಸಿಲ್ಲ. ಅಲ್ಲದೇ ಇವು ಸಕ್ರಿಯವಾಗಿ ತಂತ್ರಜ್ಞಾನವನ್ನು ಇನ್ನೂ ಅಭಿವೃದ್ಧಿಪಡಿಸುತ್ತಲಿವೆ.
ಸೌರ ಫಲಕಗಳು ದ್ಯುತಿವಿದ್ಯುಜ್ಜನಕ ಪರಿಣಾಮದ ಮೂಲಕ ವಿದ್ಯುತ್ ಅನ್ನು ಉತ್ಪಾದಿಸಲು ಸೂರ್ಯನ ಬೆಳಕಿನ ಶಕ್ತಿಯನ್ನು ಉಪಯೋಗಿಸುತ್ತವೆ. ಘಟಕದ ರಾಚನಿಕ ಭಾಗ ಮೇಲ್ಪದರ ಅಥವಾ ತಳಪದರ ವಾಗಿರಬಹುದು. ಬಹುಪಾಲು ಘಟಕಗಳು ವೇಫರ್ ಆಧಾರಿತ ಸಿಲಿಕಾನ್ ಸ್ಫಟಿಕದ ಕೋಶಗಳನ್ನು ಅಥವಾ ಸಿಲಿಕಾನ್ ಅಥವಾ ಕ್ಯಾಡ್ಮಿಯಂ ಟೆಲ್ಯುರೈಡ್ಆಧಾರಿತ ತೆಳುವಾದ ಪದರ ಕೋಶವನ್ನು ಬಳಸುತ್ತವೆ. ದ್ಯುತಿವಿದ್ಯುಜ್ಜನಕ ಘಟಕಗಳಲ್ಲಿ ವೇಫರ್ ರೂಪದಲ್ಲಿ ಸಾಮಾನ್ಯವಾಗಿ ಉಪಯೋಗಿಸುವ ಸಿಲಿಕಾನ್ ಸ್ಫಟಿಕ ಸಾಧಾರಣವಾಗಿ ಅರೆವಾಹಕವಾಗಿ ಬಳಸುವ ಸಿಲಿಕಾನ್‌ನಿಂದ ಹುಟ್ಟಿಕೊಂಡಿದೆ.
ಪ್ರಾಯೋಗಿಕ ಬಳಕೆಗಳಿಗೆ ವಿದ್ಯುತ್ಕೋಶ ಬಳಸಲು ಅವು ಕೆಳಕಂಡಂತೆ ಇರಬೇಕು:
ಪರಸ್ಪರ ವಿದ್ಯುತ್ ಸಂಪರ್ಕ ಹೊಂದಿರಬೇಕು ಹಾಗೂ ಉಳಿದ ವ್ಯವಸ್ಥೆಯೊಂದಿಗೆ ಕೂಡ.
ಉತ್ಪಾದನೆ,ಸಾಗಣೆ ಮತ್ತು ಅಳವಡಿಕೆ ಹಾಗೂ ಬಳಕೆ ಸಂದರ್ಭದಲ್ಲಿ ಯಾಂತ್ರಿಕ ಹಾನಿಯಿಂದ ರಕ್ಷಿಸಬೇಕು. ಇದು ಬಿರುಕುಬಿಡಬಹುದಾದ ವೇಫರ್ ಆಧಾರಿತ ಸಿಲಿಕಾನ್ ವಿದ್ಯುತ್ಕೋಶಗಳಿಗೆ ಅತ್ಯಂತ ಮುಖ್ಯವಾಗಿದೆ.
ಲೋಹದ ಸಂಪರ್ಕಗಳು ಮತ್ತು ಅಂತರಸಂಪರ್ಕಗಳನ್ನು ಕೊರೆದುಹಾಕಿ, ಸಾಮರ್ಥ್ಯ ಮತ್ತು ಬಾಳಿಕೆಅವಧಿಯನ್ನು ಕುಗ್ಗಿಸುವ ಆರ್ದ್ರತೆಯಿಂದ ರಕ್ಷಿಸಬೇಕು
ವಾಣಿಜ್ಯಬಳಕೆಗಳ ಮತ್ತು ಗೃಹಬಳಕೆಗಳ ಅಗತ್ಯಗಳು ಭಿನ್ನವಾಗಿರುತ್ತದೆ. ಇದರಲ್ಲಿ ಗೃಹಬಳಕೆಯ ಅಗತ್ಯಗಳು ಸರಳವಾಗಿರುತ್ತವೆ ಮತ್ತು ಪ್ಯಾಕೇಜ್ ಮಾಡಬಹುದು. ಸೌರ ವಿದ್ಯುತ್ಕೋಶಗಳ ತಂತ್ರಜ್ಞಾನ ಮುಂದುವರೆದಂತೆ ಬ್ಯಾಟರಿ, ಪರ್ಯಾಯಕ ಮತ್ತು ವೋಲ್ಟೇಜ್ ಅನ್ನು ಗುರುತಿಸುವ ಟ್ರಾನ್ಸ್ ಫರ್ ಸ್ವಿಚ್‌ನಂತಹ ಇತರ ಬೇಸ್ ಲೈನ್ ಸಾಧನವನ್ನು ಗೃಹಬಳಕೆಗಾಗಿ ಜೋಡಿಸುವ ಅಗತ್ಯವಿದೆ. ಸೇವೆಯ ಗಾತ್ರವನ್ನು ಆಧರಿಸಿ ವಾಣಿಜ್ಯ ಬಳಕೆಯನ್ನು ದ್ಯುತಿವಿದ್ಯುಜ್ಜನಕದ ಕೋಶದ ರಂಗದಲ್ಲಿ ಸೀಮಿತಗೊಳಿಸಲಾಗುತ್ತದೆ.ಹೆಚ್ಚು ಜಟಿಲ ಪ್ಯಾರಾಬೋಲಿಕ್ ಪ್ರತಿಫಲಕಗಳು ಮತ್ತು ಸೌರ ಸಾಂದ್ರಕಗಳು ಹೆಚ್ಚು ಪ್ರಬಲ ತಂತ್ರಜ್ಞಾನವಾಗುತ್ತಿದೆ.
ಅನೇಕ ಕಂಪನಿಗಳು ಘಟಕಗಳಲ್ಲಿ ವಿದ್ಯುನ್ಮಾನಗಳನ್ನು ಅಳವಡಿಸಲು ಪ್ರಾರಂಭಿಸಿದವು. ಇದು ಪ್ರತಿ ಘಟಕಕ್ಕೆ ಪ್ರತ್ಯೇಕವಾಗಿ ಮ್ಯಾಕ್ಸಿಮಮ್ ಪವರ್ ಪಾಯಿಂಟ್ ಟ್ರ್ಯಾಕಿಂಗ್ ಅನ್ನು ನೀಡಲು ಹಾಗೂ ಘಟಕದ ಮಟ್ಟದಲ್ಲಿ ಮೇಲ್ವಿಚಾರಣೆ ವಹಿಸಲು ಮತ್ತು ತಪ್ಪು ಗುರುತಿಸಲು ಸಾಧನೆ ಅಂಕಿಅಂಶದ ಮಾಪನಕ್ಕೆ ಅನುಕೂಲ ಕಲ್ಪಿಸುತ್ತದೆ. ಕೆಲವು ಸೊಲ್ಯೂಷನ್‌ಗಳು ವಿದ್ಯುತ್ ಗರಿಷ್ಠ ಸಾಮರ್ಥ್ಯವನ್ನು ಬಳಸಿಕೊಳ್ಳುತ್ತವೆ.ಸೌರ ದ್ಯುತಿವಿದ್ಯುಜ್ಜನಕ ವ್ಯವಸ್ಥೆಗಳಿಂದ ವಿದ್ಯುತ್ ಉತ್ಪನ್ನವನ್ನು ಗರಿಷ್ಠಗೊಳಿಸಲು ಇಂದ ಪರಿವರ್ತಕ ತಂತ್ರಜ್ಞಾನವನ್ನು ಅಭಿವೃದ್ಧಿಪಡಿಸಲಾಗಿದೆ.
2009 ರಲ್ಲಿ 7.5 ಅಳವಡಿಕೆಗಳನ್ನು ಸಂಪೂರ್ಣಗೊಳಿಸಲಾಯಿತು ಮತ್ತು ಸಂಪರ್ಕ ಹೊಂದಿಸಲಾಯಿತು. ಘಟಕಗಳ ಸಾಗಣೆ ಅತ್ಯಂತ ಹೆಚ್ಚಾಗಿರುತ್ತದೆ ಎಂದು ಸಂಶೋಧನೆ ಅಂದಾಜುಮಾಡಿದೆ. ಚೇತರಿಸಿಕೊಂಡ ಐರೋಪ್ಯ ಮಾರುಕಟ್ಟೆಗಳಾದ ಜರ್ಮನಿ, ಇಟಲಿ, ಫ್ರಾನ್ಸ್ ಮತ್ತು ಜೆಕ್ ರಿಪಬ್ಲಿಕ್ ಮುಂತಾದ ಕಡೆ,2010ರ ಪ್ರಥಮ ತ್ರೈಮಾಸಿಕದಲ್ಲಿ ಮುಕ್ತಾಯವಾದ ಅಳವಡಿಕೆಗಳನ್ನು ಪೂರೈಸಲು ವರ್ಷದ ಕೊನೆಯ ತ್ರೈಮಾಸಿಕದಲ್ಲಿ ದಾಖಲೆಯ ಮೊತ್ತದ ಘಟಕಗಳನ್ನು ಸಾಗಣೆ ಮಾಡಿದ್ದರಿಂದ ಸಾಗಣೆಗಳು ಅಳವಡಿಸುವಿಕೆಗಳನ್ನು ಮೀರಿಸಿದವು.
ಆಂಶಿಕ ಬೆಳಕಿನ ಸಂದರ್ಭದಲ್ಲಿ ವಿದ್ಯುತ್ಕೋಶಗಳು ಅತಿಯಾಗಿ ಕಾಯುವುದನ್ನು ತಡೆಯಲು ಡಯೋಡ್‌ಗಳು ಒಳಗೊಂಡಿದೆ. ವಿದ್ಯುತ್ಕೋಶಗಳ ಬಿಸಿಯಿಂದ ಕಾರ್ಯನಿರ್ವಹಿಸುವ ಸಾಮರ್ಥ್ಯವನ್ನು ಕಡಿಮೆ ಮಾಡುವ ಕಾರಣ ತಾಪಮಾನವನ್ನು ಕಡಿಮೆಮಾಡುವುದು ಅಪೇಕ್ಷಣೀಯವಾಗಿದೆ. ತಾಪಮಾನವನ್ನು ಕಡಿಮೆ ಮಾಡಲು ಕೇವಲ ಕೆಲವು ಘಟಕಗಳು ಮಾತ್ರ ಯಾವುದೇ ವಿನ್ಯಾಸದ ಲಕ್ಷಣಗಳನ್ನು ಸೇರಿಸುತ್ತವೆ. ಆದರೂ ಅಳವಡಿಸುವವರು ಘಟಕದ ಹಿಂದೆ ಉತ್ತಮ ವಾತಾಯನ ವ್ಯವಸ್ಥೆಯನ್ನು ಒದಗಿಸಲು ಪ್ರಯತ್ನಿಸುತ್ತಾರೆ.
ಕೋಶಗಳ ಮುಂಭಾಗದಿಂದ ಪಾರದರ್ಶಕ ವರ್ಣರಹಿತ ಫ್ಲೋರೋಪಾಲಿಮರ್ ಗೆ ಅಂಟಿಸುವ ಮೂಲಕ ಮತ್ತು ಮತ್ತೊಂದು ಭಾಗದಲ್ಲಿ ಕೊನೆಯ ತಳಪದರಕ್ಕೆ ಹೊಂದುವ ಪಾಲಿಮರ್ ಅನ್ನು ಅಂಟಿಸುವ ಮೂಲಕ ವಿದ್ಯುತ್ಕೋಶಗಳನ್ನು ಘಟಕಗಳಾಗಿ ಜೋಡಿಸಲಾಗುತ್ತದೆ. ವಾಣಿಜ್ಯ ರೀತಿಯಲ್ಲಿ ಲಭ್ಯವಿರುವ ಹೊಂದಿಕೊಳ್ಳುವ ಘಟಕ ಮಾತ್ರ ಅಸ್ಫಾಟಿಕ ಸಿಲಿಕಾನ್ ನ ಮೂರು ಜಂಕ್ಷನ್ ಗಳನ್ನು ಬಳಸುತ್ತದೆ.
ಸೌರ ಫಲಕ ಜೋಡಿಸಲಾದ ಅಂತರ ಸಂಪರ್ಕವಿರುವ ಸೌರ ಕೋಶಗಳ ಸಂಯೋಜನೆಯಾಗಿದೆ. ಇದನ್ನು ದ್ಯುತಿವಿದ್ಯುಜ್ಜನಕ ಕೋಶಗಳು ಎಂದೂ ಕೂಡ ಕರೆಯಲಾಗುತ್ತದೆ. ಸೌರ ಫಲಕವನ್ನು ವಾಣಿಜ್ಯಬಳಕೆಗೆ ಮತ್ತು ಗೃಹಬಳಕೆಗೆ ಅಗತ್ಯವಿರುವ ವಿದ್ಯುತ್ ಅನ್ನು ಸರಬರಾಜು ಮಾಡಲು ಬೃಹತ್ ಪ್ರಮಾಣದ ದ್ಯುತಿವಿದ್ಯುಜ್ಜನಕ ವ್ಯವಸ್ಥೆಯಲ್ಲಿ ಘಟಕವಾಗಿ ಬಳಸಲಾಗುತ್ತದೆ.
ಏಕೈಕ ಸೌರ ಫಲಕ ಸ್ವಲ್ಪ ಪ್ರಮಾಣದ ವಿದ್ಯುತ್ ಶಕ್ತಿಯನ್ನು ಮಾತ್ರ ಉತ್ಪಾದಿಸಬಹುದಾದ್ದರಿಂದ, ಅನೇಕ ಅಳವಡಿಕೆಗಳು ಹಲವು ಫಲಕಗಳನ್ನು ಒಳಗೊಂಡಿರುತ್ತವೆ. ಇದನ್ನು ದ್ಯುತಿವಿದ್ಯುಜ್ಜನಕ ಸರಣಿ ಎಂದು ಕರೆಯಲಾಗುತ್ತದೆ. ದ್ಯುತಿವಿದ್ಯುಜ್ಜನಕ ಅಳವಡಿಕೆಯು ಸಾಮಾನ್ಯವಾಗಿ ಸೌರ ಫಲಕಗಳ ಸರಣಿಗಳನ್ನು,ಒಂದು ಪರ್ಯಾಯಕ, ಬ್ಯಾಟರಿಗಳನ್ನು ಮತ್ತು ಪರಸ್ಪರ ಸಂಪರ್ಕವಿರುವ ತಂತಿಜಾಲವನ್ನು ಒಳಗೊಂಡಿರುತ್ತದೆ.
ವಿದ್ಯುತ್ಕೋಶಗಳನ್ನು ಗಾಜಿನ ತಳಪದರ ಅಥವಾ ಮೇಲ್ಪದರಗಳ ಮೇಲೆ ನಿರ್ಮಿಸಲಾಗುತ್ತದೆ ಹಾಗು ವಿದ್ಯುತ್ ಸಂಪರ್ಕಗಳನ್ನು "ಮೊನೊಲಿಥಿಕ್ ಅನುಕಲನ" ಎಂದು ಕರೆಯಲಾಗುವ ಇನ್ ಸಿಟು ವಿನಲ್ಲಿ ರಚಿಸಲಾಗುತ್ತದೆ. ಮುಂದಿನ ಅಥವಾ ಹಿಂದಿನ ಶೀಟ್‌ಗೆ ತಳಪದರ ಅಥವಾ ಮೇಲ್ಪದರವನ್ನು ಎನ್‌ಕ್ಯಾಪ್ಸುಲೆಂಟ್‌ನಿಂದ ವಿಶೇಷವಾಗಿ ಇನ್ನೊಂದು ಗ್ಲಾಸ್ ಶೀಟ್ ಜತೆಗೆ ಅಂಟಿಸಬೇಕು.
ಘಟಕದ ಹೊಸ ವಿನ್ಯಾಸಗಳು ಮಸೂರಗಳ ಅಥವಾ ಕನ್ನಡಿಯ ಸರಣಿಯ ಮೂಲಕ ಸಣ್ಣ ವಿದ್ಯುತ್ಕೋಶಗಳ ಸರಣಿಗಳ ಮೇಲೆ ಬೆಳಕನ್ನು ಕೇಂದ್ರೀಕರಿಸುವ ಸಾರೀಕಾರಕ ಘಟಕಗಳನ್ನು ಒಳಗೊಂಡಿರುತ್ತವೆ. ಇದು ವೆಚ್ಚ ಸ್ಪರ್ಧಾತ್ಮಕ ರೀತಿಯಲ್ಲಿ ಪ್ರತಿ ಯೂನಿಟ್ ಪ್ರದೇಶಕ್ಕೆ ಅತ್ಯಂತ ಹೆಚ್ಚು ಬೆಲೆಯೊಂದಿಗೆ ವಿದ್ಯುತ್ಕೋಶಗಳನ್ನು ಬಳಸುವ ಅವಕಾಶವನ್ನು ನೀಡುತ್ತದೆ.
ಸಂಯುಕ್ತ ಅರೆವಾಹಕ ತಂತ್ರಜ್ಞಾನದಿಂದ ತಯಾರಿಸಿದ ಇನ್‌ವರ್ಟಡ್ ಮೆಟಾಮಾರ್ಫಿಕ್ ಮಲ್ಟಿಜಂಕ್ಷನ್ ಸೌರ ವಿದ್ಯುತ್‌ಕೋಶಗಳು ಜುಲೈ 2008ರಲ್ಲಿ ವಾಣಿಜ್ಯೀಕರಣಗೊಂಡಿತು. ನಾರ್ತ್ ಅಮೆರಿಕನ್ ಸೋಲಾರ್ ಚಾಲೆಂಜ್‌ನ್ನು ಜುಲೈ 2008ರಲ್ಲಿ ಗೆದ್ದುಕೊಂಡ ಮಿಚಿಗನ್ ವಿಶ್ವವಿದ್ಯಾನಿಲಯದ ಸೌರ ಕಾರು ತೆಳು-ಪದರದ ಹೊಂದಿಕೊಳ್ಳುವ ಸೌರ ವಿದ್ಯುತ್ ಕೋಶಗಳನ್ನು ಬಳಸಿದೆ.
ವಿದ್ಯುತ್‌ನ ಲಕ್ಷಣಗಳು, ನಾಮಿನಲ್ ಪವರ್ , ಓಪನ್ ಸರ್ಕ್ಯೂಟ್ ವೋಲ್ಟೇಜ್ , ಶಾರ್ಟ್ ಸರ್ಕ್ಯೂಟ್ ಕರೆಂಟ್ ,ಮ್ಯಾಕ್ಸಿಮಮ್ ಪವರ್ ವೋಲ್ಟೇಜ್ , ಮ್ಯಾಕ್ಸಿಮಮ್ ಪವರ್ ಕರೆಂಟ್ ಮತ್ತು ಘಟಕದ ಸಾಮರ್ಥ್ಯ ಗಳನ್ನು ಒಳಗೊಂಡಿರುತ್ತವೆ.
ಇಂಟರ್‌ಟೆಕ್ ಪೈರ ನಡೆಸಿದ ಪ್ರಮುಖ ಹೊಸ ಅಧ್ಯಯನದ ಪ್ರಕಾರ ಎಲ್ಲಾ ಉದ್ಯಮಗಳಲ್ಲಿ ಎಚ್ಚರಿಕೆಯ ಹೊರತಾಗಿಯೂ ಜಾಗತಿಕ ಹೊಂದಿಕೆಯ ತೆಳುಪದರದ ದ್ಯುತಿವಿದ್ಯುಜ್ಜನಕ ಮಾರುಕಟ್ಟೆ 2019 ರ ಹೊತ್ತಿಗೆ 32 ಅನ್ನು ಮೀರಿಸಿ ಸುಮಾರು 35% ಕ್ಕಿಂತ ಹೆಚ್ಚು ಅನ್ನು ಅನುಭವಿಸುತ್ತದೆಂದು ನಿರೀಕ್ಷಿಸಲಾಗಿದೆ.
ಸೌರ ಫಲಕಗಳು ಬಿಸಿಲು, ಚಳಿ, ಮಳೆ ಮತ್ತು ಆಲಿಕಲ್ಲುಗಳನ್ನು ಅನೇಕ ವರ್ಷಗಳವರೆಗೆ ತಡೆದುಕೊಳ್ಳಬೇಕು. ಅನೇಕ ಸ್ಫಟಿಕದ ಸಿಲಿಕಾನ್ ಘಟಕಗಳ ತಯಾರಕರು 90% ವಿದ್ಯುತ್ ಉತ್ಪಾದನೆ ದರದಲ್ಲಿ 10 ವರ್ಷಗಳ ವಿದ್ಯುತ್ ಉತ್ಪಾದನೆಯ ಖಾತರಿ ಅಥವಾ 80% ರಲ್ಲಿ 25 ವರ್ಷಗಳ ಖಾತರಿಯನ್ನು ನೀಡುವ ವಾರಂಟಿಗಳನ್ನು ನೀಡುತ್ತಾರೆ.
ಪ್ರಮುಖ ತೆಳು ಪದರದ ಕೋಶದ ತಯಾರಕರಾದ ಫರ್ಸ್ಟ್ ಸೋಲಾರ್ 2009ರಲ್ಲಿ ಘಟಕ ಪೂರೈಕೆದಾರರ ಶ್ರೇಯಾಂಕ ಪಟ್ಟಿಯಲ್ಲಿ ಅಗ್ರಸ್ಥಾನ ಪಡೆಯಿತು.ಇದು ತನ್ನ ಎಲ್ಲ ಸ್ಫಟಿಕ ಎದುರಾಳಿಗಳನ್ನು ಮೀರಿಸಿ, ಹೆಚ್ಚು ಘಟಕಗಳ ಅನ್ನು ಸಾಗಣೆ ಮಾಡಿ,ಕೈಗಾರಿಕೆಯ ಅತ್ಯಂತ ದೊಡ್ಡ ಪೂರೈಕೆದಾರ ಎನಿಸಿತು.
ಘಟಕಗಳ ಸಾಮರ್ಥ್ಯವನ್ನು ಸಾಮಾನ್ಯವಾಗಿ ಸ್ಟಾಂಡರ್ಡ್ ಟೆಸ್ಟ್ ಕಂಡಿಷನ್ಸ್ ಅನ್ನು ಆಧರಿಸಿ ನಿರ್ಧರಿಸಲಾಗುತ್ತದೆ: 1,000 /² ನಷ್ಟು ಉಜ್ಜ್ವಲತೆ ಸಾಮರ್ಥ್ಯ , 1.5 ನಷ್ಟು ಸೌರ ರೋಹಿತ, ಮತ್ತು 25 ನಲ್ಲಿ ಘಟಕದ ತಾಪಮಾನ.
ಹೊಂದಿಕೊಳ್ಳುವ ತೆಳುಪದರ ವಿದ್ಯುತ್ಕೋಶಗಳನ್ನು ಮತ್ತು ಘಟಕಗಳನ್ನು ಹೊಂದಿಕೊಳ್ಳುವ ತಳಪದರದ ಮೇಲೆ ಫೋಟೋಆಕ್ಟೀವ್ ಪದರವನ್ನು ಮತ್ತು ಅಗತ್ಯವಿರುವ ಪದರಗಳನ್ನು ಇರಿಸುವ ಮೂಲಕ ಒಂದೇ ರೀತಿಯ ಉತ್ಪಾದನಕ್ರಮದಲ್ಲಿ ಉತ್ಪಾದಿಸಲಾಗುತ್ತದೆ.
ಈ ವರ್ಗದಲ್ಲಿ ಬರುವಂತಹ ಪ್ರಮುಖ ವಿದ್ಯುತ್ಕೋಶಗಳೆಂದರೆ;, ಅಥವಾ -, ಅಥವಾ -+- , ಅಥವಾ ಅಮಾರ್ಫಸ್ ಸಿಲಿಕಾನ್ 6-12% ರಷ್ಟು ಸೂರ್ಯನ ಬೆಳಕಿನ ಪರಿವರ್ತನ ದರವನ್ನು ಹೊಂದಿವೆ.
ಅಗತ್ಯವಿರುವಷ್ಟು ವೋಲ್ಟೇಜ್ ಉತ್ಪಾದನೆಯನ್ನು ಸಾಧಿಸಲು ಅಥವಾ ಇದಕ್ಕೆ ಸಮಾನಾಂತರವಾಗಿವಿದ್ಯುತ್ ಪ್ರವಾಹದ ಮೂಲ ಸಾಮರ್ಥ್ಯದ ಮೊತ್ತವನ್ನು ಒದಗಿಸಲು ಸರಣಿಗಳಲ್ಲಿ ವಿದ್ಯುತ್ ಸಂಪರ್ಕಗಳನ್ನು ನೀಡಲಾಗಿರುತ್ತದೆ.
ದ್ಯುತಿವಿದ್ಯುಜ್ಜನಕ ವ್ಯವಸ್ಥೆಯನ್ನು,ಗ್ರಿಡ್‌ಸಹಿತ ಅಥವಾ ಗ್ರಿಡ್‌ರಹಿತ ಬಳಕೆಗಳಿಗೆ ಮತ್ತು ಗಗನ ನೌಕೆಗಳ ಮೇಲೆ ಸೌರ ಫಲಕಗಳಿಗಾಗಿ ಬಳಸಲಾಗುತ್ತದೆ.